A CELUI INTRU SFINŢI PĂRINTELUI NOSTRU 

VASILIE 

ARHIEPISCOPUL KESARIEI KAPODOKIEI, 

Aşezăminte călugăreşti către cei ce se nevoiesc 

în viaţa de obşte şi deosebi 



CUVÂNT ÎNAINTE 

După ce ai ales filosofia cea după Hristos, şi de poftele şi 
dulceţile şi grijile vieţii mai presus ţi-ai ridicat mintea, şi cugetul 
te-ai silit în tot chipul a-1 despărţi, şi a-1 osebi de patimile cele 
trupeşti, de multe ori multe cuvinte ai făcut către noi, întrebând, 
în ce chip ar fi cu cuviinţă să săvârşeşti lucrul luptei, şi nicăieri 
să nu te prinzi de poftele cele trupeşti, care prin trup trec la 
suflet, şi ce întâi mai vârtos ţi se cade să păzeşti, şi ce după cel 
dintâi, adică al doilea, şi care din bunătăţi ţi se cade să le 
râvneşti, încât cu păzirea să scapi de lucrarea celor 
necuviincioase, iar cu râvna să isprăveşti fapta bunătăţilor. Apoi 
încă te rugai, ca şi în scris să ţi se facă descoperirea sfatului 
nostru pentru aceasta. Drept aceea şi noi ne-am îndemnat să nu 
trecem cu vederea râvna ta cea bună, ci după chipul cel după 
putinţă, şi să o sprijinim şi să o întărim prin sfătuirile cele de la 
noi; nu că dăm îndestulat cuvânt la pricina aceasta, ci că 
cuvântul care-1 avem nu-1 ascundem ca sub nişte ţărână sub 
tăcere, şi cu acest chip să scăpăm de osânda cea îngrozită asupra 
celui ce a ascuns talantul în pământ. Pricinuire cu adevărat de 
poftele cele lumeşti şi de dulceţi şi de griji, mai de multe ori le 
este oamenilor, nunta. Că nici decât pofta femeii către bărbaţi, 
sau a bărbatului către femei nu va putea cineva afla, că este pusă 
în firea trupului, nici mai tare, nici mai silnică. Şi prea cu 
cuviinţă. 



Fiindcă are fire să se facă pentru odrăslirea fiilor. Care 
nuntă prea de nevoie având lucrarea, vrea şi pornirea mai 
puternică să o aducă asupră-le. Nici griji, că cad peste oameni 
mai grele, nu va putea afla cineva, decât acelea, care deodată 
zboară peste dânşii pentru căsătoria nunţii, precum Pavel zice: 
(1) «Cel ce s-a însurat, grijeşte de ale lumii», fiind însărcinat cu 
grijile. Că cel singur, pe sineşi, şi nevoile trupului său le va 
suferi, sau poate şi le va defăima, putând a se pleca pe sineşi la 
aceasta cu lesnire; iar cel ce poartă grijă de femeie şi de copii, nu 
mai este stăpân socotelii sale, ci nevoie are să-i facă ei cele după 
plăcere, şi îndeletnicindu-se în purtarea de grijă cea pentru copii, 
de mult adânc de griji să se umple, pe care a le arăta, mai de 
lungă vreme ar fi trebuinţă, decât aceasta de faţă. 

Deci cel ce pofteşte să fie slobod de legăturile lumii, de 
nuntă ca de nişte obezi a fugit, iar de aceasta fugind, viaţa sa a 
afierosit-o lui Dumnezeu, şi curăţenia a mărturisit să o păzească, 
încât nici slobozenie să nu aibă el a se mai întoarce spre nuntă, ci 
să se ţină în tot chipul de luptele cele pentru curăţenie, cu firea 
luptându-se şi cu pornirile ei cele mai silnice. Că îndrăgitor unul 
ca acesta făcându-se lui Dumnezeu, şi din nepătimirea Aceluia, 
măcar cât de puţin, poftind să se împărtăşească, şi din 
duhovniceasca sfinţenie, şi liniştire şi netulburare şi blândeţe, şi 
din veselia şi bucuria care se naşte dintr-acestea dorind să guste, 
de toată patima cea materialnică şi trupească care tulbură pe 
suflet, departe s-a sârguit a-şi duce cugetele; şi cu curat şi 
neumbrit ochi al sufletului priveşte cele Dumnezeieşti, fără de 
saţiu de lumina cea de acolo umplându-se. Şi după ce s-a iscusit 
sufletul într-acest fel de deprindere şi aşezare, se împrieteneşte 
cu Dumnezeu, după asemănarea cea după putinţă, şi îndrăgit şi 
prea dorit se face Lui, adică lui Dumnezeu. Fiindcă mare cu 
adevărat luptă şi cu anevoie de săvârşit a pătimit, şi din 
frământătura materiei a putut cu gândire curată şi despărţită de 
amestecarea patimilor cestor trupeşti să se împreune cu 



Dumnezeu. Drept aceea cu cuviinţă şi cu urmare este ca cel ce 
într-acest fel de deprindere s-a suit prin cea mai sus zisă 
nevoinţă, să nu se mai tragă iarăşi prin zădărârile trupului în jos 
spre împărtăşirea patimilor lui, adică a trupului; nici aburii cei ce 
se suie de acolo primindu-i, ca de o ceaţă oarecare prea adâncă 
să i se înnegrească ochiul sufletului, şi să cadă din 
Dumnezeiasca şi duhovniceasca vedere, de fumul patimilor 
usturându-1 ochiul mintii. 



CUM CA SE CADE RUGĂCIUNEA A O PUNE MAI 

ÎNAINTE DE TOATE 

CAPI 

Toata fapta, iubitule, şi tot cuvântul Mântuitorului nostru 
Iisus Hristos, îndreptar este al bunei credinţe şi al faptei bune. 
Că pentru aceasta s-a şi întrupat, ca într-o icoană zugrăvindu-ne 
nouă buna credinţă şi fapta bună, ca după putinţă flecarele şi 
fiecarea privind, să râvnim chipului celui dintâi. Că pentru 
aceasta poartă trupul nostru, ca şi noi petrecerea Lui, pe cât este 
cu putinţă, să urmăm. Tu dar când vei auzi cuvânt sau faptă a 
Lui, nu fieştecum, prost, şi cum s-ar fi întâmplat, să auzi, ci intră 
în lăuntru întru adâncul privirilor; fă-te părtaş celor ce s-au dat 
prin învăţătură cu taină. Că (1) Marta primeşte pe Domnul, şi 
Măria sade lângă picioarele lui. Şi întru amândouă surorile buna 
osârdie; fă însă deosebire între lucruri. Că Marta slujea, gătind 
cele spre primirea trebuinţei Lui celei trupeşti; iar Măria, şezând 
lângă picioarele Lui, asculta cuvintele Lui. Una dar odihnea pe 
Cel ce se vedea, iar cealaltă slujea Celui nevăzut. Că era cu 
adevărat şi om şi Dumnezeu cel de faţă, acelaşi stăpân osârdia 
amândorura muierilor a primit-o; dar Marta, de osteneală 
strâmtorându-se, se ruga Domnului să se facă mijlocitor, ca să ia 
lângă sine şi pe sora ajutătoare slujbei: (2) «Zi-i - zice - ei, ca 



sculându-se, să slujească împreună cu mine». Iar Domnul către 
dânsa: (3) „«Marto, Marto, te grijeşti şi spre multe te sileşti, ci 
un lucru trebuieşte. Că Măria partea cea bună şi-a ales, care nu 
se va lua de la dânsa». Că nici pentru aceasta n-am venit, ca pe 
aşternuturi moi să şedem, şi pântecele să-1 hrănim, ci am venit ca 
pe voi să vă hrănim cu cuvântul adevărului şi cu vederea 
tainelor". Pe una dar n-a oprit-o de la cele ce făcea; iar pe 
cealaltă a lăudat-o pentru acelea la care lua aminte. Deci vezi-mi 
pe cele două părţi prin cele două muieri aducându-se în lăuntru. 
Pe una mai mică, fiindcă a ales slujba cea mai trupească, totuşi şi 
pe aceasta prea de trebuinţă; iar pe cealaltă mai mare şi mai 
duhovnicească, fiindcă s-a suit la privirea tainelor. Acestea, tu, 
ascultătorule, duhovniceşte le ia, şi ceea ce voieşti alege. De vrei 
să slujeşti, slujeşte în numele lui Hristos. Că El zicea: (4) «încât 
aţi făcut unuia dintru aceşti fraţi ai Mei prea mici, Mie mi-aţi 
făcut». Că ori de primeşti străini, ori de odihneşti săraci, ori de te 
pleci cu milostivire către cei ce se află în dureri, ori de dai mână 
de ajutor celor ce sunt în nevoi şi în primejdie, ori de slujeşti la 
bolnavi, toate asupra Sa Hristos le primeşte. Iar de vrei să 
râvneşti Măriei, care a lăsat slujba trupului şi s-a suit la privirea 
duhovniceştilor vederi, curat să săvârşeşti lucrul. Părăseşte 
trupul, lasă lucrarea de pământ, şi facerea de bucate şi gătirea, şi 
şezi lângă picioarele Domnului şi ascultă cuvintele Lui, ca să te 
faci părtaş tainelor Dumnezeirii. Că privirea învăţăturilor lui 
Iisus a întrecut slujba trupului. 

Deci ai luat, iubitule, pildele şi dovada. Râvneşte cele ce 
vrei: sau să fii slujitor săracilor, sau îndrăgitor dogmelor lui 
Hristos. Iar de poţi pe amândouă să le râvneşti, dinspre 
amândouă vei lua roadă mântuirii. întâi însă este cuvântul cel 
duhovnicesc, iar celelalte toate a doua sunt. Că «Măria - zice - 
partea cea bună si-a ales». De vrei dar şi tu să fii tăinuitor al lui 
Hristos, şi de şezi lângă picioarele Lui şi de primeşti Evanghelia 
Lui, vei părăsi toată viaţa şi fără de grijă vei petrece şi îţi vei 



uita şi însuşi trupul tău, şi aşa vei putea să vorbeşti cu privirile 
Lui, ca să râvneşti Măriei şi să câştigi slava cea preaînaltă. Iar 
rugând-te, vezi să nu ceri unele în loc de altele şi să mânii pe 
Domnul - nu bani, nu slavă omenească, nu stăpânire, nu altceva 
din cele ce trec - ci cere împărăţia lui Dumnezeu şi toate cele 
spre trebuinţa trupului El ţi le va da ţie, precum zice însuşi 
Domnul (1) «Căutaţi împărăţia lui Dumnezeu şi dreptatea Lui, şi 
acestea toate se vor adăuga vouă». Iar ale rugăciunii, iubitule, 
două sunt chipurile: unul al slavosloviei cu smerenia minţii; iar 
al doilea al cererii - mai jos decât celălalt. Rugându-te, dar, nu 
veni îndată spre cerere. Iar de nu, îţi pârăşti voirea ta, că de 
trebuinţă fiind silit, te rogi lui Dumnezeu. începând, dar, 
rugăciunea, părăseşte-te pe sine -ţi, femeia, copiii; lasă pământul, 
treci peste cer, părăseşte toată zidirea, şi văzută, şi nevăzută, şi 
începe de la slavoslovia Celui ce a făcut toate; şi când îl vei 
slavoslovi pe El, nu te rătăci cu mintea încoace şi încolo, nici nu 
grăi născociri elineşti, ci din Sfintele Scripturi alege, zicând: 
„Bine Te cuvintez pe Tine, Doamne, Cel îndelung răbdător şi 
suferitor de răutăţi, Cel ce în fiecare zi îndelung mă rabzi pe 
mine cel ce greşesc, şi ne-ai dat nouă tuturor stăpânire de 
pocăinţă. Că pentru aceasta taci şi ne suferi pe noi, Doamne, ca 
să Te slavoslovim pe Tine, Cel ce iconomiseşti mântuirea 
neamului nostru, uneori prin frici, alteori prin sfâtuiri, alteori 
prin prooroci, iar mai pe urmă prin venirea Hristosului Tău ne-ai 
cercetat pe noi. (2) Că Tu ne-ai zidit pe noi şi nu noi, Tu eşti 
Dumnezeul nostru". 

Iar când vei slavoslovi din Scripturi, precum poţi, şi vei 
trimite laudă către Dumnezeu, atunci începe cu smerenia minţii, 
şi zi: „Eu, Doamne, nu sunt vrednic înaintea Ta să grăiesc, căci 
foarte păcătos sunt". Şi chiar dacă nu ştii ceva întru sineţi rău, 
aşa ţi se cade să zici. Că nimeni nu este fără de păcat, fără numai 
singur Dumnezeu. Că multe păcătuind, cele mai multe nici nu le 
pricepem. Pentru aceasta, zice Apostolul (3) «Nimic nu ştiu întru 



sinemi, dar nu întru aceasta m-am îndreptat», adică multe 
păcătuiesc şi nu pricep. Drept aceea şi Proorocul zice: (4) 
«Greşelile cine le va pricepe»; deci dar nu minţi, de te vei numi 
pe sineţi păcătos. Că de vei pricepe, şi cu însăşi aceasta 
păcătuieşti, cu a zice că „nu sunt păcătos", ci mai vârtos zi că 
„mai mult decât toţi păcătoşii sunt eu, care calc Dumnezeiasca 
poruncă care zice (5) «Când toate le veţi îndrepta, ziceţi că 
netrebnici robi suntem. Că cele ce am fost datori să facem, am 
făcut»". Aşa ţi se cade a socoti de-a pururea, că adică netrebnic 
sunt, (6) şi iarăşi, «cu smerenie unul pe altul socotind a fi mai de 
cinste decât pe sine». Roagă- te, dar, lui Dumnezeu cu frică şi cu 
minte smerită. Şi când întinzi cuvânt de smerită cugetare, şi zici: 
«Mulţumescu-ţi Doamne, că îndelung ai răbdat pentru păcatele 
mele, şi până acum nepedepsit m-ai lăsat. Că eu cu adevărat 
vrednic fusesem demult să pătimesc nenumărate rele, şi să fiu 
lepădat de la faţa Ta, dar iubirea Ta de oameni cea suferitoare de 
rele a răbdat îndelung asupră-mi, mulţumescu-ţi, deşi nu sunt 
îndestulat spre mulţumirea suferirii Tale de rele». Şi când cele 
două părţi ale slavosloviei şi ale smereniei minţii le vei împlini, 
atunci de aici cere ceea ce ţi se cuvine să ceri, nu bogăţie, 
precum mai sus am zis, nici slavă pământească, nici sănătate a 
trupului. Că El te-a zidit pe tine şi se îngrijeşte de mântuirea ta, 
şi ştie cum fiecăruia îi este de folos, ori să fie sănătos, ori să fie 
bolnav, ci cere precum ţi s-a poruncit, împărăţia lui Dumnezeu. 
Că pentru trebuinţa trupului tău, precum mai sus am zis, El se 
îngrijeşte. Că de prea mare cuviinţă este împăratul nostru şi se 
mânie dacă cineva mic lucru îi va cere, dacă cineva din noi 
pentru cele ce nimic nu i se potriveşte cere de la Dânsul. Să nu 
aduci dar asupră-ţi mânie în vremea rugăciunii tale, ci cere-ţi 
lucruri vrednice împăratului Dumnezeu. Cerând însă cele 
vrednice lui Dumnezeu, să nu te depărtezi până ce (nu) vei lua. 
Că aceasta însemnând zice Domnul în Evanghelie (1) «Cine din 
voi are prieten şi va merge către dânsul la miezul nopţii şi-i va 



zice lui: Prietene, dă-mi împrumut trei pâini că mi-a venit un 
prieten din cale şi nu am ce să-i pun lui înainte, şi acela din 
lăuntru va răspunde: Nu-mi face mie osteneală, că iată uşa s-a 
încuiat şi copiii mei sunt cu mine în pat, nu pot să mă scol să-ţi 
dau ţie? Zic vouă: deşi nu-i va da lui sculându-se pentru că îi 
este lui prieten, dar pentru obrăznicia lui sculându-se îi va da lui 
câte îi trebuie». 

Pildă ne dă nouă Domnul ca să ne înveţe pe noi să fim în 
credinţă tari şi obraznici. Că pildă ia de la om către om ca să te 
înveţi a nu te slăbi vreodată, că dacă vei cere şi nu vei lua să nu 
te depărtezi până ce nu vei lua. însă, precum am zis mai sus, de 
ceri cele ce Dumnezeu voieşte, şi să nu zici că „păcătos sunt şi 
nu sunt auzit". Căci ca să nu te deznădăjduieşti, pentru aceasta 
zice: «Deşi pentru că îi este lui prieten, nu-i va da lui, totuşi 
pentru obrăznicia lui îi va da lui câte îi trebuie». Deci măcar o 
lună de va trece, măcar un an, măcar vreme de trei sau de patru 
ani, măcar mai mulţi ani, până ce nu vei lua, să nu te depărtezi, 
ci cu credinţă cere, totdeauna binele lucrând. Că de multe ori 
vreunul din noi la tinereţe s-a ţinut de curăţie, apoi a intrat în 
lăuntru dulceaţa, s-au mişcat poftele cele după fire, a slăbit 
rugăciunea, s-a pus peste tinereţe vin, s-a prăpădit curăţenia şi s- 
a făcut omul unul în loc de altul. Aşa prefacerile se fac fiindcă 
nu stăm împotriva patimilor cu socoteală vitează. Trebuie dar 
cineva datoriile cele dinspre partea sa să le aducă toate, dar să 
stăruie către Dumnezeu ca să-i ajute lui. Că dacă cineva pentru 
moliciune se va da poftelor şi se va vinde pe sine vrăjmaşilor, 
acestuia Dumnezeu nu-i ajută, nici nu îl ascultă. Că mai înainte 
apucând, prin păcat s-a înstrăinat pe sineşi de la Dumnezeu. Că 
cel ce voieşte să fie ajutat de Dumnezeu, nu lasă să nu-şi facă 
datoria, iar cel ce nu-şi lasă a-şi face datoria nu este lăsat 
niciodată de Dumnezeiescul ajutor. Trebuie dar în nimic să nu 
fie osândit de a sa conştiinţă, şi aşa să cheme Dumneziescul 
ajutor. Să cheme însă nu cu lenevire, nu cu mintea răspândită 



încoace şi în colo, că unul ca acesta nu numai că nu va lua 
cererea, ci şi mai mult va întărâta pe Stăpânul. Că dacă înaintea 
unui boier stând cineva şi vorbind, cu multă frică stă nerăspândit 
având şi ochiul cel dinafară şi cel dinlăuntru al sufletului, ca nu 
cumva să se primejduiască, cu cât mai mult înaintea lui 
Dumnezeu trebuie a sta cu frică şi cu cutremur, toată mintea 
avându-o întinsă către El singur, şi altundeva nicăieri, că El nu 
numai pe omul cel dinafară îl vede, ca oamenii, ci şi pe cel din 
lăuntru îl priveşte. Deci dacă aşa vei sta, precum se cade, 
înaintea lui Dumnezeu, şi cele de la sineţi toate le vei împlini, să 
nu te depărtezi până ce nu vei lua cererea ta. Iar de eşti osândit 
de conştiinţa ta ca un nebăgător de seamă, şi dacă cu răspândire 
stai la rugăciune, putând fără răspândire să stai, să nu îndrăzneşti 
a sta înaintea lui Dumnezeu, ca să nu se facă rugăciunea ta spre 
păcat. Iar dacă slăbindu-te de păcat, fără de răspândire nu poţi să 
te rogi, pe cât poţi sileşte-te pe sineţi şi îngăduieşte stând 
înaintea lui Dumnezeu, mintea către Dânsul avându-o şi 
adunându-o la sineţi, şi Dumnezeu iertare face, că nu din 
nebăgare de seamă, ci din slăbiciune nu poţi sta precum se cade 
înaintea lui Dumnezeu. Dacă aşa te sileşti pe sineţi la tot lucrul 
bun, să nu te depărtezi până ce nu vei lua cererea ta, ci cu 
îndelungă răbdare bate în uşa Lui, cerând cererea ta. (1) «Că tot 
cel ce cere, ia - zice - şi cel ce caută află, şi celui ce bate i se va 
deschide». Că ce altceva vrei să dobândeşti, decât numai 
mântuirea cea după Dumnezeu? 

Vrei să te înveţi iubitule, cum au răbdat îndelung sfinţii şi 
nu se deznădăjduiau? Pe Avraam când era mai tânăr 1-a chemat 
Dumnezeu, şi din pământul asirienilor 1-a mutat în Palestina, 
zicându-i lui: (2) «Ţie îţi voi da pământul acesta şi seminţiei tale 
după tine şi ca stelele cerului aşa va fî sămânţa ta care nu se va 
număra». Şi a trecut mult număr de ani, şi s-a omorât firea lui, şi 
sfârşitul era înaintea uşilor şi nu a zis că „Doamne, de-a pururea 
îmi făgăduieşti mie copii şi mai înainte îmi spui că voi fi tată al 



tuturor neamurilor; moarte îmi sunt mişcările firii mele pentru 
bătrâneţe, şi Sara femeia mea nu mai suferă ceva femeiesc 
pentru bătrâneţe; apoi mincinoasă este făgăduinţa. Că doi 
bătrâni, ce fel de nădejde să mai avem?". Nu a zis acestea, nu a 
gândit, ci rămânea neclătit cu credinţa; şi cu vârsta îmbătrânea, 
iar [cu] nădejdea întinerea; şi trupul spre slăbiciune venea, şi 
deznădăjduire [îi] pricinuia, iar credinţa [îi] întărea şi sufletul şi 
trupul. Dumnezeu, zice este Cel ce S-a făgăduit Stăpânul firii şi 
în alt chip să se facă nu se poate. El este [Cel] care şi cele cu 
neputinţă putincioase le face. (3) "Căci toate le face şi le preface 
precum voieşte. "(Amos 5,8) Urmează credinţei lui Avraam! 
Când dar a slăbit firea şi moarte s-au făcut mişcările, atunci a 
înviat făgăduinţa lui Dumnezeu. Primeşte pildele. Dar noi un an 
ne rugăm şi ne depărtăm; doi ani postim şi încetăm. Deci să nu 
slăbim dinspre făgăduinţa lui Dumnezeu. Căci Cel ce S-a 
făgăduit acelui să înmulţească sămânţa lui, şi nouă ni S-a 
făgăduit când vom cere să ne [împlinească] dea cererea noastră. 
Că zice: (4) "Veniţi către Mine toţi cei osteniţi şi însărcinaţi şi 
Eu vă voi odihni pe voi." (Matei 1 1,28 ?) Că departe fiind tu de 
Dânsul, când te şi osteneai şi erai însărcinat cu sarcina cea prea 
grea a păcatului, făcându-I-se milă de tine, te-a chemat ca să te 
uşureze de sarcină, şi odihnă de aici înainte să-ţi dăruiască; şi tu 
nu-L crezi. [Totuşi] Dar însă măcar deşi vom voi să tăcem, 
suntem mustraţi de ştiinţa noastră. Căci nu că nu-1 credem ca şi 
cum n-ar putea să ne odihnească, ci ne sfiim să ridicăm peste noi 
jugul Lui cel bun şi uşor, şi [astfel] prin uşa cea strâmtă să 
intrăm în împărăţia Cerurilor. Căci alegem mai mult să purtăm 
sarcina păcatelor şi prin patimile cele dezmierdătoare pe calea 
cea largă să călătorim şi prin uşa cea lată să intrăm întru 
pierzare. "Dar de multe ori, zice, am cerut şi nu am luat." 
Negreşit că rău ai cerut sau fără credinţă, sau cu răspândirea 
minţii, sau cele ce nu-ţi erau de folos de multe ori ai cerut, dar 
nu ai stăruit. Căci scris este: (l)"Că întru răbdarea voastră 



agonisiţi sufletele voastre." (Luca 21,19) (2)"Cel ce va răbda 
până în sfârşit acesta se va mântui." (Matei 10,22) 

Ştie Dumnezeu inima celor ce se roagă. "Dar [de] ce, 
zice, are Dumnezeu trebuinţă de cererea noastră? [Oare] nu ştie 
de ce avem trebuinţă? Ce trebuinţă este [oare] dar de cerere?" 
Ştie cu adevărat Dumnezeu de ce avem trebuinţă şi toate cele 
trupeşti bogat ni le dă nouă spre desfătare, (3) „Şi bun fiind 
plouă peste cei drepţi şi peste cei nedrepţi, şi soarele Său răsare 
peste cei buni şi peste cei răi" (Matei 5, 45 şi mai înainte de a 
cere noi. Dar credinţa, şi isprăvile faptei celei bune, şi împărăţia 
Cerurilor de nu le vei cere cu osteneală şi stăruire multă, nu le 
iei. Că trebuie mai întâi să doreşti şi după ce vei dori să ceri întru 
adevăr cu credinţă şi cu răbdare, datoriile cele din partea ta toate 
împlinindu-le, în nimic judecat fiind de ştiinţa ta, căci sau cu 
lenevire sau cu nebăgare de seamă ceri, şi atunci să iei când 
voieşte Domnul. Căci mai bine decât tine ştie cele ce-ţi sunt de 
folos. Şi poate pentru aceasta întârzie să-ţi dea, cu înţelepciune 
iconomisind stăruirea ta lângă [către] Dânsul; şi ca să cunoşti ce 
este darul lui Dumnezeu şi să păzeşti ceea ce ţi s-a dat cu frică. 
Că tot lucrul pe care cu multă osteneală îl câştigă cineva se 
sileşte să-1 păzească ca nu [cumva] pierzându-1 pe dânsul să 
piardă şi multa sa osteneală, şi Darul lui Dumnezeu lepădându-1 
nevrednic să se facă de viaţa cea veşnică. Căci ce [l-]a folosit pe 
Solomon de a luat degrabă darul înţelepciunii şi 1-a pierdut? 

Deci nu te împuţina cu sufletul de nu vei lua degrabă 
cererea. Căci de ar fî ştiut Bunul Stăpân că degrabă luând darul 
nu-1 vei pierde, gata ar fî fost şi mai înainte de a-1 cere tu să ţi-1 
dea. Iar acum purtând grijă de tine, face aceasta. Căci dacă cel ce 
a luat talantul şi la păzit întreg, numai pentru că nu la neguţătorit 
s-a osândit, cu cât mai vârtos se va osândi cel ce 1-a pierdut? 
Acestea dar ştiind, ori mai degrabă ori mai cu zăbavă de vom lua 
să rămânem mulţumind Domnului. Căci toate câte le face 
Stăpânul pentru a noastră mântuire le iconomiseşte. Numai noi 



să nu ne împuţinăm sufletul şi să nu încetăm din cerere. Căci 
pentru acesta a spus Domnul pilda pentru văduva, care prin 
stăruirea ei a plecat pe judecătorul cel fără de lege, ca şi noi prin 
stăruire să luăm cererile noastre. Căci de aici şi credinţa noastră 
şi dragostea cea către Dumnezeu se arată când şi neluând 
degrabă, rămânem mulţumindu-I. Deci să-I mulţumim Lui de-a 
pururea ca să ne învrednicim să dobândim veşnicele Lui 
bunătăţi. Căci Lui I se cade slava în vecii vecilor. Amin. 



PENTRU STĂPÂNIREA GÂNDURILOR, ŞI CUM CA NU 

RĂU ESTE TRUPUL, PRECUM UNII AU SOCOTIT. 

CAPITOLUL II 



Mai întâi dar trebuie să stăpânim în tot chipul gândul, 
trează punând cercetarea minţii peste dânsul, ca să nu lase pe 
suflet prin pornirile cele fără socoteală să se plece cu lesnire spre 
tragerile cele într-o parte şi-ntr-alta ale trupului. Că vederea 
trupului este ochiul, iar vederea sufletului este mintea cea de o 
fire cu el. Dar nu ca un lucru într-altul, ci acelaşi lucru este şi 
sufletul şi mintea, putere oarecare firească fiind a părţii celei 
cuvântătoare a sufletului şi nu din afară adusă în lăuntru într- 
însul. Căci când sufletul mişcând partea cea înţelegătoare a sa, 
care fireşte este semănată într-însul de Sfânta Treime care 1-a 
făcut pe dânsul, se sfătuieşte cele cu cale cuviincioase, atunci 
scapă de supărările trupului. Şi văzând mai înainte pornirile lui 
cele fără rânduială, şi oprindu-le, în liniştirea cea cuviincioasă 
lui petrece, şi prin îndeletnicire fără de sunet la privirile cele 
după fire vine, cu aceasta, (adică cu partea cea înţelegătoare), la 
Sfânta şi închinata Treime, după cât este cu putinţă, întins 
privind şi socotind neapropierea dumnezeieştii slave, pentru 
covârşirea strălucirii, limpezirea fericirii, nemărginirea 



înţelepciunii, înfigerea netulburării şi neînvăluirea, firea cea 
nepătimaşă şi nemişcată. Că celui ce nimic nu poate să i se 
întâmple nenădăjduit, fiindcă are ca într-o comoară cunoştinţa şi 
a celor ce sunt, şi a celor ce vor să fie a tuturor şi este apucat de 
toate şi le are pe toate sub mână, şi nimic nu poate măcar cât de 
puţin să-i stea împotrivă, sau să-i caute asupra; acestuia cu 
urmare este să aibă liniştire şi netulburare de-a pururea. Fiindcă 
întâmplările cele fără de veste ale lucrurilor celor nenădăjduite 
au fire a pricinui tulburări în minţile oamenilor. Drept aceea pe 
cel ce nu-1 supără nici o răutate ci tot binele şi toată fapta cea 
bună îi urmează, acesta poate să se veselească după cuviinţă cu 
veselie neclintită şi fără de sfârşit. Că următoare este binelui şi 
faptei celei bune, veselia, precum Proorocul zice: Veseli-se-va 
Domnul de lucurile Sale. 

De sufletul cel ce îşi păzeşte partea sa cea înţelegătoare cu 
trezvire şi cu lucrările cele cuviincioase, acesta şi la privirile cele 
mai sus zise va ajunge şi năravul său spre îndreptare şi dreptate, 
şi podoabă şi pace îl va deprinde. Iar când va înceta de a socoti 
şi de a privi curat spre privirile cele cuviincioase, atunci patimile 
trupului sculându-se ca nişte câinişori fără rânduială şi semeţi, 
care şi-au pierdut pe mai marele lor, mult latră asupra sufletului 
şi în multe chipuri se apucă să-1 rupă, fiecare din patimi, 
împărţind spre sine-şi puterea lui cea vieţuitoare. Că eu îndoită 
socotesc că este puterea sufletului, cu toate că unul şi acelaşi 
este: una vieţuitoare a trupului, iar cealaltă privitoare a celor ce 
sunt pe care cu adevărat şi cuvântătoare o numim. Dar însă pe 
puterea cea vieţuitoare, fiindcă este amestecat sufletul cu trupul, 
fireşte pentru amestecarea aceasta, şi nu din voire o dă. Că 
precum soarele după ce străluceşte, nu este cu putinţă să nu 
lumineze pe acel lucru, peste care a adus razele, aşa [şi] sufletul 
cu neputinţă este să nu facă viu pe trupul acela în care se va afla. 
Iar puterea cea privitoare în voie are mişcarea. Deci dacă 
totdeauna îşi găteşte pe partea sa cea văzătoare şi cuvântătoare 



ca să privegheze precum Proorocul zice: „Nici va dormita cel ce 
te păzeşte" Ps. 120,3, îndoit potoleşte patimile trupului. Şi cu 
privirea la cele mai bune şi bine potrivite la care se 
îndeletniceşte şi cu netulburarea trupului luându-se seama, le 
înţelepţeşte şi le potoleşte. Iar dacă îndrăgind nelucrarea, pe 
privire nemişcată o va avea, cu prilej aflând patimile trupului pe 
partea cea vieţuitoare şi împărţind-o, fiindcă nimeni nu este mai 
mare şi nu o opreşte, la ale sale porniri şi lucrări pe suflet l-au 
tras. încât patimile trupului sunt cu adevărat silnice când nu 
lucrează socoteala care este întru noi; dar sunt supuse şi plecate, 
când socoteala le pune la rânduială şi le chiverniseşte. Drept 
aceea nu este vrednic de defăimare trupul celor ce vor să judece 
drept pentru dânsul. Că se cade nu descoperirea sfătuirii să 
surpăm, ci socotelile cele rele ale celor ce rău socotesc pentru 
trup. Că precum, iubitule, bun este calul, şi cu cât va fi la fire 
mai iute şi mai fierbinte, cu atât este mai bun, dar are trebuinţă 
de cel ce să-1 poarte în frâu şi să-1 chivernisească, fiindcă este 
lipsit de socoteală. Iar după ce-1 încalecă călăreţul cel ce-i poartă 
frâul, el se va ispiti să-şi arate firea. 

Deci dacă călăreţul va iconomisi pornirile dobitocului 
după cum se cade, şi luişi spre folos 1-a purtat, şi scopul ce 1-a 
avut 1-a câştigat, şi el însuşi s-a păzit nevătămat, şi dobitocul s-a 
arătat prea bun la purtat. Iar când călăreţul rău va purta pe mânz, 
şi mânzul de multe ori s-a abătut din drumul cel mare, şi în drum 
rău a căzut. Şi văzând, uneori şi pe însuşi călăreţul 1-a trântit, şi 
primejdie amândorura se face nebăgarea de seamă a călăreţului. 
Aşa şi la suflet şi la trup se socoteşte. Că trupul, pornirile cele 
fireşti le-a luat nu necuviincioase ci spre oare şi ce negreşit bune 
şi de folos. Dar de socoteală este lipsit trupul ca să se cinstească 
cu darurile socotelii sufletului. Că dacă sufletul va iconomisi 
pornirile trupului după cum se cade, şi pe dânsul 1-a mântuit şi el 
afară de primejdii este. Iar dacă se va lenevi de stăpânire, şi de 
somnul trândăvirii stăpânindu-se, va lăsa purtarea în frâu a 



trupului şi trupul ca un lipsit de socoteală din cărarea cea dreaptă 
se abate, şi pe suflet în greşeli deopotrivă 1-a încurcat, nu din a 
sa răutate, ci pentru nebăgarea de seamă a sufletului. Că de ar fi 
fost patimile sufletului în acest fel, ca să nu se poată domoli de 
suflet, trupul ar fi avut pricinile cu bună-cuvântare; iar dacă 
multora s-au făcut supuse, [celor] care s-au silit să le biruiască, 
fără de vină este trupul celor se apucă să-1 învinuiască, ca pe un 
începător al răutăţii, iar de defăimare este vrednic pentru 
nebăgarea de seamă, cel ce a slăbit stăpânirea trupului (adică 
sufletul) care nici el nu are fireşte răul în sine, ci pentru lipsirea 
binelui în rău vine. Că răutatea inimii alt [ceva] nu este decât 
numai lipsire a faptei bune. 

CĂ NU SE CADE ÎNTÂLNIRILE MUIERILOR SĂ SE 

FACĂ FĂRĂ DE PAZĂ 

CAP 3 

Pentru stăpânirea gândurilor şi pentru înfrânarea patimilor 
trupului, şi pentru răsfăţarea şi alinarea omului celui dinlăuntru, 
şi pentru privirea şi silinţa celor ce i se cuvin, din destul pe cât a 
fost cu putinţă am zis mai sus. Trebuie însă nu numai gândurile a 
le stăpâni, ci şi de vorba lor pe cât este cu putinţă a ne depărta, 
mai ales câte apropiindu-se de noi şi întru aducerea aminte a 
patimilor aducându-ne, ne tulbură şi ne amestecă gândul, şi 
războaie şi lupte pricinuiesc sufletului. Că războiul care fără de 
voie cade peste noi, nevrând trebuie să-1 primim. Iar de voie a 
ni-1 face nouă înşine prea fără de socoteală este. Că în cel dintâi, 
şi de se va birui cineva, poate iertare va dobândi (măcar că 
ferească Dumnezeu pe nevoitorii cei după Hristos) iar într-acesta 
a se prinde cineva, lângă aceea că este de râs, s-a lipsit şi de 
iertare. Trebuie dar şi de vorbele şi întâlnirile muierilor, pe cât 
este cu putinţă să fugim, de nu vreo nevoie oarecare netrecută 
ne-ar fi silit spre întâlnire. încă şi vreo nevoie de ne va ajunge, 



ca de foc trebuie să ne ferim, şi prea iuţi şi grabnice despărţirile 
să le facem. Că ia seama ce zice pentru aceasta înţelepciunea: 
„Va lega cineva foc în sân şi hainele lui nu le va arde; sau va 
călca cineva pe cărbuni de foc şi picioarele lui nu le va arde?" 
(Pildele lui Solomon 6,27-28). 

Iar de zice cineva că dintru a se întâlni cu muierile, şi din a 
petrece împreună mai multă vreme nu se vatămă, acesta sau nu 
s-a împărtăşit de firea bărbătească, şi este un lucru prea de 
mirare, în mijlocul amândorura firilor stând (precum spun că 
sunt famenii cei din naştere, de vom zice că şi aceia au 
nepătimire şi nepoftire către muiere. „Că pofta famenului este 
stricând fecioria fetei", zice înţeleptul «Sirah 20,3»), sau deşi s-a 
împărtăşit, înecat fiind de patimi nu simte, asemenea fiind cu cei 
beţi sau şi cu cei ieşiţi din minte, care cele mai cumplite 
pătimind, socotesc că sunt afară de pătimire. Cu toate acestea să 
zicem ceea ce nu este de zis, adică că este cineva de nu se 
îmboldeşte de patimă bărbătească, dar deşi el nu pătimeşte, însă 
nu va putea şi pe alţii a-i pleca cu înlesnire [să creadă] că nu 
pătimeşte. Iar nefiind nici o ispravă la mijloc, a sminti pe cei mai 
mulţi, mi se pare că nu este fără de primejdie celui ce face 
aceasta. Apoi încă şi alta este cu putinţă să vadă cineva, că 
măcar deşi bărbatul nu primeşte vătămare în gânduri, dar nu şi 
pentru muiere se va prigoni cu noi, că şi ea afară de patimile 
trupului este şi de multe ori aceea neputincioasă fiind la cuget, şi 
patima repede avându-o, a pătimit oarece spre cel ce fără de 
păzire a făcut întâlnirile. Şi el [cu] adevărat nu s-a rănit, dar a 
rănit de multe ori, precum nu ştie. Şi ca şi cum cu prefacere de 
dragoste duhovnicească muierea des venind la călugăr, începe 
prin ochi a se umili de păcat şi prin căutături neînfrânate cu 
chipul aproapelui a se paşte şi pe fecioara cea din lăuntru, pe 
care mai ales Mirele [?] o iubeşte, cu gânduri necurate o strică. 
Deci dar ca nimic din cele zise să nu se întâmple, trebuie a ne 
păzi de este cu putinţă şi cu totul desăvârşit, iar de nu, dar măcar 



de cele dese şi lungi vorbe şi întâmplări ale muierilor nu că urâm 
neamul - să nu fie, nici că ne lepădăm de rudenia lor; ci mai ales 
şi povăţuim şi folosim după putinţă pe toată muierea cu 
adevărat, care este împărtăşită firii omeneşti, dar mai ales pe cele 
ce au primit luptele pentru curăţenie, ca pe unele ce se nevoiesc 
asemenea ca noi. Iar de întâlnire de ferim ca nu a patimii de care 
ne-am lepădat, şi pe care am oprit-o, să se facă aducere aminte. 



CUM CA SE CADE PUTEREA TRUPULUI A MĂSURA 

ÎNFRÂNAREA; ŞI CUM CĂ BUN LUCRU ŞI LEGIUIT 

ESTE LUCRAREA TRUPULUI 

CAPITOLUL IV 

Cu urmare este însă şi pântecele a-1 stăpâni. Căci împilarea 
pântecelui, este muncirea patimilor; iar muncirea patimilor este 
netulburarea şi alinarea sufletului; iar alinarea sufletului este 
izvor prea foarte roditor de fapte bune. Iar înfrânare a pântecelui 
prea bună este aceea, care se măsoară de fiecare după puterea 
trupului. Că unora şi pătimirea cea lungă fără de pătimire s-a 
arătat şi odihnă mai mult decât osteneală [li] s-a părut, pentru 
tăria şi neslăbirea alcătuirii şi puterii trupului. Insă ceea ce 
acestora a fost de suferit, altora pricină de primejdii s-a făcut. Că 
a trupurilor de trupuri atâta osebire va afla cineva câtă osebire 
poate afla a aramei şi a fierului de gătejile cele uscate. Drept 
aceea înfrânare trebuie a alege după măsura puterii ce este în 
cineva. Că fapte bune care se isprăvesc numai cu sufletul, toate 
tutror asemenea se vor rândui, precum blândeţile, milostivirea, 
smerenia minţii, bunătatea, iubirea de fraţi, nevicleşugul, iubirea 
de adevăr, îndurarea, dumesnicia [blândeţea], iubirea de oameni. 
Că pe acestea le zicem că sunt fapte bune alese ale sufletului. 
Fiindcă spre câştigarea lor şi isprăvirea, nici un ajutor nu aduce 
trupul sufletului fără numai că s-a făcut lui ca un loc de sfat 



pentru socoteala acestora. Iar înfrânare fiecăruia se va hotărî 
după puterea trupului, încât nici mai puţin decât îi este puterea să 
se ostenească, nici la cele mai presus de putere să se întindă. Că 
şi aceasta mi se pare că trebuie să socotim, ca [cumva] nu cu 
trecerea peste măsură a înfrânării stricând puterea trupului, 
deşert şi nelucrător să-1 facem spre faptele cele bune. Că 
Dumnezeu făcând pe om nu a vrut cu adevărat să fie el deşert şi 
nemişcător, ci să fie lucrător de cele cuviincioase, fiindcă în Rai 
a poruncit lui Adam să-1 lucreze şi să-1 păzească (Facere 2,15) 
(că deşi oarecare privire şi înţelegere înaltă se află la graiul 
acesta, dar însă şi însăşi chiar însemnarea lui vrednică este de 
urmare şi de sârguinţă). Iar după căderea de acolo a hotărât ca 
întru sudoarea feţii să mănânce pâinea (Facerea 3,19). Iar cele 
zise către Adam, cum că tuturor celor născuţi dintr-însul s-a zis, 
arătat este de aici. Că moartea o a hotărât adevăratul Dumnezeu 
asupra aceluia zicând: „Pământ eşti şi în pământ vei merge". Dar 
toţi cei ce s-au făcut dintr-însul, s-au făcut părtaşi asemenea ca 
dânsul patimii. Trebuie dar nimic să nu izvodim [născocim, a 
face] afară de fire şi de hotarele Făcătorului de bine al firii, ci 
rămânând întru acestea să avem trupul lucrător nicăieri cu 
ieşirile din măsură slăbănogindu-1. Că aceasta mi se pare, că este 
al iconomiei celei preabune, adică a urma hotărârilor celor 
aşezate. 

Afară de aceasta, şi din mai multe mărturii ale 
Dumnezeieştii Scripturi putem să întărim cuvântul. Că 
Dumnezeiasca Scriptură porunceşte să lucrăm şi să ne mişcăm 
cu trupul, şi mai mult să sprijinim slăbiciunea altora, decât să 
avem trebuinţă de ajutorul celor de alţii. Iar să veştejim trupul şi 
să-1 slăbănogim prin topirile cele peste măsură, nicidecum. Şi 
pentru aceasta martor prea vrednic de credinţă îţi voi da pe 
Sfântul Pavel, care în unele locuri zice, (II Tesaloniceni, 3, 11; şi 
7,6). Auzim că oarecare între voi umblă fără de rânduială, nimic 
lucrând; şi şederea fără de lucru au hotărât-o că este nerânduială. 



Că zice, nu am umblat fără de rânduială între voi, nici în dar 
pâine n-am mâncat de la cineva ci întru osteneală şi nevoinţă 
ziua şi noapte lucrând. Şi ce e mai mult decât aceasta, (Fapte 
20,34) Trebuinţelor mele şi celor ce sunt cu mine au slujit 
mâinile acestea. Şi într-alt loc iarăşi, (II Tesaloniceni 3, 12) Ca 
lucrând, zice, pâinea sa să mănânce. Şi iarăşi într-alt loc, (I 
Tesaloniceni 4,11) Să vă liniştiţi, şi să faceţi ale voastre, şi să 
lucraţi cu mâinile voastre. De toată trufia se cade să fie scăpat 
călugărul, pe calea cea de mijloc cu adevărat şi împărătească 
mergând, spre vreo parte nicidecum să se abată, nici odihna 
iubindu-o, nici cu covârşirea înfrânării de nici o treabă făcându- 
şi trupul. Că de ar fi fost bine, să fie cineva slăbănog cu trupul, şi 
să zacă mort cu suflare, acest fel negreşit ne-ar fi făcut pe noi din 
început Dumnezeu. Iar fiindcă nu ne-au făcut aşa, negreşit ceea 
ce au cunoscut că este bine, aceasta au şi făcut. Iar dacă ceea ce 
a fost bine, aceasta ne-a făcut pe noi, apoi greşesc cei ce lucrul 
cel bine făcut, după cât este cu putinţă, nu-1 păzesc. 

Una dar să ia seama nevoitorul bunei credinţe, de nu 
cumva răutate prin nebăgare de seamă sau încuibat în suflet; de 
nu cumva trezirea, şi întinderea minţii cea cu de-adinsul către 
Dumnezeu a slăbit; de nu cumva sfinţenia duhului, şi luminarea 
ceea ce s-au făcut acolo în suflet s-au întunecat. Că dacă 
bunătăţile ce le zice stau în floarea lor, nicidecum nu vor avea 
vreme patimile trupului să se scoale asupra. Fiindcă sufletul se 
îndeletniceşte la cele de sus, şi nu dă trupului vreme, ca să se 
scoale patimile. Că dacă când gândim noi la ceva de multe ori în 
viaţă cu socoteală în tine, şi vederea, şi auzul nelucrătoare au 
rămas, şi tot sufletul de gândirea aceea se ţine, lăsând simţurile 
pustii, cu cât mai mult dacă Dumnezeiasca dragoste ar fi înflorit 
în sufletul nostru, nici cât de puţină vreme nu vom avea de a 
gândi la patimi. Iar dacă cumva acestea şi puţin se vor ridica 
asupra, degrabă se vor alina de mărimea minţii sufletului. Cu ce 
e mai bine, spune -mi, să fim asemenea ca pomii cei bine 



roditori, care şi singuri sunt bogaţi, şi pe alţii cu rodurile cele 
frumoase îi veselesc, sau să fim ca ierburile cele ce se veştejesc 
de arşiţa soarelui şi de neplouare, şi să fim precum zice 
Proorocul, (Isaia 51, 20) Ca o sfeclişoară pe jumătate coaptă, 
care nici la trebuinţele sale nu poate sluji, (şi mai ales că avem 
de la fire deplină puterea căutării noastre.) Şi pe jumătate, adică 
numai cu sufletul, iar şi cu trupul să lucrăm filosofia? Că de am 
fi fost afară de trup, de nevoie ar fi fost numai cu sufletul să 
lucrăm cu silinţă cele bune. Dar fiindcă îndoit este omul, îndoită 
trebuie să fie şi lucrarea cea cu silinţă a faptei celei bune, că prin 
ostenelile trupului, şi prin nevoinţele sufletului se isprăveşte. Iar 
osteneli ale trupului nu este şederea fără de lucru, ci însuşi 
lucrul. 

Trebuie încă şi aceasta a lua seama, ca nu cu pricinuire 
trebuinţei trupului spre slujirea dulceţilor să ne alunecăm. Că de 
ar fi fost cu putinţă, în lipsa de-a pururea petrecând, să facem 
lucrurile cele cuviincioase trupului, aceasta ar fi fost prea bun 
lucru. Dar fiindcă foarte a puţine trupuri este, cu acest fel de chip 
al vieţii să nu cază, trebuie şi a posti cu măsură, şi ajutorul cel 
prea de nevoie a-1 da trupului, încă într-acest fel, nu dulceaţa 
povăţuind înaintea bucatelor, ci socoteala să hotărască cu de- 
adinsul trebuinţa ca un doctor iscusit care fără împătimire 
vindecă neputinţa cu doctoriile cele cuviincioase. Că acest fel de 
aşezare de se va face în suflet, numai cel ce se împărtăşeşte de 
hrană decât cel ce nu se împărtăşeşte nu se va arăta al doilea în 
filosofie, adică în nevoinţă, ci pentru scop pe cea dea pururea nu 
numai postire, ci şi nemâncarea o au isprăvit; iar pentru purtarea 
de grijă a trupului are lauda iconomiei celei prea bune. Că nu are 
obicei căutarea trupului cea cu măsură şi înfrânarea, să aprindă 
poftele, şi neîmpilate să facă patimile. Că acest obicei este al 
lăcomiei şi al desfătării. Şi acestea s-au zis cât se poate ca din 
legile firii, şi din mărturiile Dumnezeieştii Scripturi să 
întemeiem pricina ce ne este acum pusă înainte spre luarea de 



seamă. Dar fiindcă se cade nu numai cu sfătuirile cuvintelor să 
întărim cele zise, ci şi cu pilde din lucruri să încredinţăm 
sfătuirea, acum la însăşi viaţa Mântuitorului mă voi duce, pe 
care, cu trupul petrecând, înaintea tuturor celor ce vor să 
vieţuiască cu bună credinţă, chip de faptă bună şi pildă o au pus, 
ca ceilalţi privind la acele pilde, pe chipul cel asemenea să-1 
tipărească în vieţile lor, nicăieri nerăzvrătind chipul cel dintâi 
prin schimbarea urmării. Căci, cum că pe viaţa Sa Mântuitorul o 
a pus icoană a petrecerii celei prea bune înaintea tuturor celor ce 
vor să se plece Lui, auzi-L pe Dânsul arătat învăţând aceasta, 
(Ioan 12, 26) Că de slujeşte, zice, cineva mie, mie să-mi urmeze, 
nu urmarea cea cu trupul arătând, (că ar fi fost tuturor cu 
neputinţă aceasta, fiindcă Domnul acum se ştie că este în ceruri 
cu trupul.) Ci urmarea cea cu de-amănuntul a vieţii, după cât se 
poate. 

Cum dar Mântuitorul nostru a vieţuit? Şi cum a petrecut? 
(I Petru 2,22) Păcat adevărat n-au făcut. Că cum dreptatea s-ar fi 
biruit de păcat? Şi cum minciuna ar fi stăpânit pe adevăr? Şi cum 
puterea s-ar fi înfrânt de slăbiciune? Sau cum lucrul, care nu 
este, pe cel ce este l-ar fi biruit? Că Dumnezeu pururea este, şi al 
estimei hotar nu are, şi sfârşit nu primeşte. Iar păcatul, niciodată 
cu adevărat nu este, nici întru al său ipostas să înţelege, ci în cei 
ce-1 fac pe dânsul mai mult, decât în cei ce pătimesc rău, pentru 
lipsirea binelui avându-şi fiinţa, întuneric gândit se închipuieşte 
prin strâmbătăţi, iar de lumina dreptăţii se risipeşte. (Ioan 1, 5) 
(Că lumina întru întuneric luminează.) Şi atâta stă, cât stau 
fărădelegile. Că după ce încetează faptele cele rele, şi fiinţa 
păcatului împreună piere. (Psalm 1, 39) Că căuta-se-va, zice, 
păcatul lui, şi se va afla; (Evrei 1, 16-17) Măcar deşi pedeapsa 
cea pentru păcate este păstrată celor ce păcătuiesc, şi netrecută 
munca cea pentru strâmbătăţi. Păcat dar n-au făcut (îs 53, 9) nici 
s-au aflat vicleşug în gura lui. Iar ale îndelungii răbdări şi ale 
suferirii de rele, şi ale bunătăţii, şi ale blândeţii, şi ale iubirii de 



oameni şi ale milostivirii, şi ale smereniei minţii, şi ale 
priceperii, şi în scurt, a toată fapte bună multe pilde au dat, care 
în Evanghelie curat s-au grăit. A îndelungii răbdări şi a suferirii 
de rele au dat pildă cu aceea, că suferea bântuielile jidovilor, 
care de-a pururea acoperea răutăţile cele dintâi cu întrecerile cele 
de al doilea; şi că-i mustra pe ei încet, numai cât să-i oprească de 
la rău; iar a răsplăti şi a-i pedepsi, nicicât de puţin, ci se silea cu 
facerile de bine să biruiască pe cruzimea lor, şi cu dările 
bunătăţilor pre mărimea răutăţii. Şi cea mai de pe urmă, cruce a 
primit pentru cei ce l-au răstignit. Iar ale blândeţii şi ale 
milostivirii pilde au dat cu aceea, că pe toţi îi primea cu 
bunătatea cea cuviincioasă lui, şi îndrăzneală de vorbă da nu 
numai oamenilor celor îmbunătăţiţi, ci încă şi celor ce iubesc şi 
sunt obişnuiţi a face cele prea de ruşine. Că aşa curvele şi 
vameşii se apropiau, nu ca boala înverşunării, sau a iubirii de 
argint să o crească, ci ca boala sufletului să o curăţească. Şi nu 
se ascundeau, pentru ştiinţa răutăţii mai mult, decât îndrăzneau 
pentru nădejdea vindecării. Că aflau ei şi cercarea cu lucrul mai 
înalte decât nădejdea. Dar ale iubirii de oameni şi ale milosârdiei 
lui care sunt pilde? Acelea, (Matei 15, 32) că uneori în pustie 
celor ce erau slăbiţi de foame, masă îndestulată de-a gata le 
punea, îndoit ospătându-i şi cu trebuinţa cea îndestulată şi cu 
aflarea cea minunată. Iar alteori, (Matei 9, 36) că pentru cei ce 
zăcea se milostivea, că erau supăraţi şi lepădaţi ca nişte oi ce nu 
au păstor, şi tămăduia neputinţele trupeşti, şi îndrepta vătămări 
de mădulare şi betejiri. încă izbăvea şi boale sufleteşti, şi 
legături nedezlegate de păcate, şi încurcături de silnice tocmeli, 
pe care către tatăl păcatului, adică către diavolul le-am făcut. Iar 
ale smereniei minţii cât sunt de mari pildele? (Matei 13, 55) Că 
nu numai au primit a se îmbrăca cu trup, ci şi al unor părinţi, fiu, 
despre o parte s-au făcut, iar despre alta s-au socotit; s-au făcut 
adică al maicii, şi s-au socotit al celui ce s-a zis tată. Iar a 
priceperii aceea este pildă, că acum mustra pe saduchei, (Matei 



22, 25 şi 16, 21) care se ispitea să-şi râdă de înviere, prin 
plăsmuirea celor şapte fraţi, care au murit însuraţi cu una şi 
aceeaşi muiere. Acum iarăşi pe ucenicii fariseilor împreună cu 
irodianii îi ruşinau, când întrebarea despre amândouă părţile 
prăpăstuitoare punând-o înainte, deci se cuvine adică să dea 
dajdie Cezarului, sau nu; răspuns primeau bine potrivit, care 
putea despre amândouă părţile să prindă nebunia lor, fiindcă 
poruncea nu să dea, ci înapoi să dea. (Matei 22,21) Că daţi, zice, 
cele ale Cezarului, Cezarului. Fiindcă banul al Cezarului era, al 
căruia chip şi scrisoare o avea deasupra. 

Şi cele mai mari fapte bune ale sufletului acestea sunt, şi 
cu nemărginit număr mai multe decât acestea. Iar ale trupului, 
cât sunt de mari şi câte? Pentru care mai ales se aduce mai 
înainte şi pilda. (Luca 2, 51) In vârsta cea dintâi părinţilor 
supunându-se, toată osteneala trupească cu blândeţe şi cu 
supunere împreună o purtau. Că bărbaţi fiind, drepţi cu adevărat 
şi bine credincioşi, dar săraci şi nu îndestulaţi de cele de nevoie 
ale vieţii, (şi martor este ieslea, care a slujit Naşterii celei 
cinstite.) Cu cuviinţă petrecea cu osteneli ale trupului neîncetat, 
agonisindu-şi loruşi trebuinţa cea de nevoie cu acest chip. Iar 
Iisus acestora supunându-se, precum zice Scriptura, negreşit şi 
cu a purta împreună osteneli, arată supunerea. Iar mergând 
înainte, stăpâneştile şi Dumnezeieştile faceri de bine 
descoperindu-le, şi ucenici de aceea alegând, şi împărăţia 
cerurilor socotind a o propovădui, nu într-un unghi zăcând, şi 
fiind slăbănog cu trupul, de slujba de la alţii având trebuinţă, ci 
acum călătorind, şi umblând pe jos dea pururea, ucenicilor 
întraceeaşi dată slujind, precum El a zis: (Luca 22, 27) Iar Eu 
sunt în mijlocul vostru ca cel ce slujeşte; şi, (Matei 20,28) 
precum Fiul omului n-a venit ca să-I slujească Lui, ci ca să 
slujească; (Ioan 13, 5; 25, 2) Acum iarăşi spălând picioarele 
ucenicilor. Şi iarăşi întru învăţătură zăbovindu-se multă vreme, 
şi loc din loc schimbând fără de preget pentru mântuirea noastră 



le făcea. (Matei 21,7) Iar pre dobitoc numai odată se vede că s-a 
suit, şi pe acesta puţină vreme, nu ca să odihnească trupul, ci ca 
cu lucrurile să pecetluiască proorocia. Dar oare apostolii ce? Au 
nu Stăpânului au urmat? Au nu întru osteneli petreceau de-a 
pururea? Ia seama la Pavel că lucra neîncetat, călătorea întins, 
mergea pe mare, se primejduia, se învifora, se gonea, se bătea, se 
împroşca cu pietre, la toate ispitele era de ajuns, pentru osârdia 
sufletului şi pentru tăria trupului. Iar dacă pentru ieşirea din 
măsuri strica puterea trupului, nu s-ar fi încununat pentru 
acestea. Bine dar este ca cineva vieţii Stăpânului, şi ucenicilor 
lui şi Apostolilor, şi prin faptele bune cele sufleteşti, şi prin 
nevoinţele cele trupeşti, să-şi dea trupul lucrător, ca să slujească 
faptele celor preabune. Că al sufletului lucru este, ca să aleagă 
din bunătăţi, câte şi cu împreună lucrarea trupului să săvârşesc; 
iar al trupului, să lucreze acelea, pe care sufletul le-a ales. Iar de 
va slăbi trupul spre lucrare, pe jumătate sfârşită este isprava, 
fiindcă în voie se ascunde ca o odraslă, ce se veştejeşte în 
şanurile pământului, şi nu creşte spre trebuinţa acestora, pentru 
care a şi răsărit. 

Dar, zice, şi Domnul nemâncare îndelungată a suferit. Şi 
Moise încă nimic mai puţin, şi Ilie Proorocul. Dar şi acesta ia 
seama, că Domnul nostru numai odată a făcut aceasta; încă şi 
Moise şi Ilie asemenea. Iar în cealaltă vreme toată, cu rânduiala 
cea cuviincioasă chivernisindu-şi ei trupul, şi lucrător pe acesta 
făcându-1 şi cu osteneli şi cu nevoinţe petrecând de-a pururea, 
aşa faptele cele bune ale sufletului prin împreună lucrarea 
trupului le-au strălucit, pe viaţa cea lucrătoare pecete lucrătoare 
şi săvârşire a petrecerii celei duhovniceşti făcându-o. Aceasta 
Moise, aceasta şi Ilie, aceasta încă şi însuşi Ioan, după ce cu 
iconomie negrăită petrecerea cea de mulţi ani o a făcut în pustie; 
iar după împlinirea iconomiei, la locul cel împodobit a venit, şi 
propovăduia şi boteza, care sunt lucruri ale faptei, şi din 
îndrăzneala cea către Irod şi-a săvârşit nevoinţa. Aceasta şi tot 



numărul sfinţilor, şi Iisus însuşi a făcut, întru lucrare petrecând, 
încât despre toate părţile este arătat, şi din legile firii, şi din 
învăţătura Dumnezeieştilor Scripturi, şi din cele lucrate de toţi 
sfinţii, şi din petrecerea Mântuitorului nostru, şi din canonul 
vieţii binecredincioşilor, că e bine şi de folos să se întărească 
cineva mai mult decât să se slăbănogească cu trupul, şi să-1 arate 
pe acesta lucrător faptelor celor bune, decât să-1 facă de bună 
voie nelucrător. 

Cum că se cuvine călugărul să facă lucrurile cele 

cuviincioase 

Cap. 5 

însă se cuvine călugărul să lucreze lucrurile cele 
cuviincioase, câte de toată precupia şi de grijile cele mai lungi şi 
de câştigul cel de ruşine sunt slobode; câte sub acoperământul 
casei noastre rămânând noi, mai de multe ori pot să se 
săvârşească, ca şi lucrul să se împlinească şi liniştea să se 
păzească. Iar de va urma ceva pentru trebuinţa cea de nevoie şi 
afară sub văzduh a săvârşi lucrul, nici aceasta nu va opri pe 
filosofie. Că filosoful cel cu luare aminte pe trup avându-1 loc de 
nevoinţă, şi lăcaş al sufletului temeinic, măcar în târg de se va 
întâmpla să fie, măcar în zbor, măcar în munte, măcar în ţarină, 
măcar între mulţime multă, în mănăstirea cea firească locuieşte, 
în lăuntru adunându-şi mintea, şi filosofând cele cuviincioase 
lui. Căci cu putinţă este şi în casă şezând cineva, afară să se 
rătăcească cu gândurile; şi în târg fiind, dar trebuindu-se ca în 
pustie să fie, şi către sineşi, şi către Dumnezeu numai 
întorcându-se, şi neprimind prin simţuri tulburările care cad 
asupra sufletului din lucrurile acestea simţite. 



Cum că nu se cuvine cu toţi oamenii împreună să petreacă 
fără de pază călugărul 
Cap. 6 

Dar nici tuturor oamenilor a se încredinţa pe sineşi, nici a 
se dezgoli, nici a se descoperi fără de păzire nu se cuvine. Că 
mulţi pânditori are cel ce petrece după Dumnezeu, şi pe înşişi cei 
prea de aproape ai săi de multe ori iscoditori vieţii sale îi are. 
Trebuie dar nu fără de cercare a face întâlnirile cele către cei de 
afară. Că dacă Mântuitorul, precum zice Evanghelia, nu se 
încredea pe Sineşi tuturor, că însuşi, zice, Iisus nu se încredea pe 
Sineşi lor 1 . Dacă Acela cel fără de prihană, Cel nevinovat în 
ceva, Cel drept, Cel ce este tot faptă bună, nu se încredea, cum 
noi cei păcătoşi, cei lesne alunecăcioşi, cei ce nu călătorim bine 
de-a pururea după scop - una pentru slăbiciunea cea firească, iar 
alta pentru cei ce cu vicleşug şi fără slăbire se luptă cu noi -, 
cum noi, zic, dându-ne pe sine la oameni iscoditori, nu vom 
trage peste noi rele clevetiri şi vom înfige în sine smintelile? Că 
de multe ori cei răi şi pe cele ce se fac bine se ispitesc să le 
clevetească, şi nu suferă a lăsa neprihănite nici cele prea mici 
greşeli. 

Trebuie, dar, cu păzire a face vorbele cu cei de afară. Că li 
se întâmplă lor şi altă oarecare patimă din neştiinţa socotelilor 
spre cei ce s-au depărtat de lume. Că socotesc ei că nu socoteala 
s-a schimbat a celor ce şi-au schimbat petrecerea, ci cum că 
firea lor cea omenească li s-a prefăcut; şi nu judecă pe călugări, 
că întru aceleaşi patimi se învârtesc ei, dar cu puterea sufletului 
şi cu înstrăinarea ce dinspre dulceţi le stăpânesc pe dânsele; şi 
socotesc că cu totul au lipsit patimile de la firea trupului lor. 
Drept aceea, şi măcar cât de puţin de va greşi din bine cel 
duhovnicesc, îndată toţi, şi cei ce mai înainte erau prea fierbinţi 



1 Ioan 2, 24 



lăudători şi cinstitori, amari clevetitori se fac, şi se vădesc pe 
sineşi că nici mai înainte nu făceau laudele adevărate. Că 
precum un luptător de va aluneca, îndată luptătorul cel împotrivă 
i se scoală asupră-i lovindu-1, şi mai surpându-1 pe dânsul, aşa şi 
aceia, când vor vedea pe cel ce vieţuieşte întru nevoinţa faptei 
bune, că puţin ceva a greşit din bine, năvălesc asupră-i cu ocări 
şi cu clevetiri lovindu-1 ca şi cu nişte săgeţi, nesocotind în sine 
că ei în fiecare zi de nenumărate săgeţi ale patimilor se rănesc; 
iar nevoitorii faptei celei bune, măcar că de cele asemenea 
patimi sunt împresuraţi, dar sau puţin oarece, sau nimic de multe 
ori de acestea nu se supără; şi mai ales că pe luptătorul împotrivă 
mai cu mare repezire decât aceia îl primesc. Fiindcă călugării au 
mărturisit că se vor lupta cu potrivnicul şi mare lucru socoteşte 
vicleanul că este de va birui pe călugări, precum iarăşi, de va fi 
biruit de călugări, rană cumplită îi aduce. Fiindcă cu totul 
desăvârşit şi cu toate părţile faptei bune s-au biruit. Iar războiul 
cel către cei ce s-au dat pe sineşi lumii, este nebăgat în seamă - 
una că cei mai mulţi dintr-înşii singuri de sine aleargă spre a lor 
biruire şi vătămare, amăgindu-se spre păcat de dezmierdările şi 
poftele cele de multe feluri, şi fără de osteneală dându-i lui 
biruinţa cea asupra lor; iar alta, că şi cei ce se par că puţin se 
împotrivesc păcatului, prin grijile cele de multe feluri cu lesnire 
se trag înapoi de la nevoinţa, şi întorcând dosul şi neslăbit 
lovindu-se, multe şi de ruşine răni ale biruirii şi vătămării poartă 
asupra lor. 

Iar dacă cumva oarecare a şi silit năpădirea grijilor celor 
lumeşti, şi a putut să privească împotriva războiului vicleanului, 
totuşi nu acest fel de lupte a suferit, ci cu multă şi nemărginită 
măsură decât cele călugăreşti mai jos. Că cel lumesc se sileşte să 
stăpânească cele ce sunt ale sale drepte, şi cu sfadă se nevoieşte 
în prigonirile cele pentru lucrurile acestea de acum; iar călugărul 
şi pe cele drepte ale sale le lasă celor ce se prigonesc, plinind 



porunca care zice că «de la cel ce ia ale tale nu le cere 2 ». Cel 
lumesc, de s-ar fi bătut, împotrivă bate, şi de i s-ar fi făcut 
strâmbătate, împotrivă face strâmbătate; şi cu acest chip 
socoteşte că este întocmai. Iar călugărul rabdă până întru atâta, 
până ce se satură cel ce-i face strâmbătate, sau şi cel ce-1 bate. Şi 
călugărul pe toate dulceţile trupului se sileşte să le stăpânească; 
iar cel lumesc în saţiul dulceţilor petrece. Cum dar şi nevoitor se 
va putea socoti cel lumesc, asemănându-se cu călugărul? Şi ia 
seama şi la alta, care obişnuiesc a pătimi cei ce sunt daţi la viaţa 
aceasta, când cercetează cele pentru călugări: căci când 
călugărul, din îndelungata nemâncare va socoti că e bine să 
sprijinească trupul cu hrană, ca pe un fără de trup şi 
nematerialnic îl vor, sau să nu se împărtăşească de hrană, sau de 
prea puţină. 

Şi de vor vedea pe călugăr că nu cu totul fără de milă se 
află către trup, ci măcar în parte oarecare îşi mângâie lipsa, îl 
ocărăsc şi îl clevetesc, şi mâncăcioşi şi lacomi îi numesc, pe 
ocara şi batjocura cea împotriva unuia asupra tuturor întinzând- 
o, nesocotind că ei de două ori, iar unii dintr-înşii şi de trei ori pe 
zi mâncând bucatele cele mai grase şi mai unsuroase şi de mare 
greutate de cărnuri umplându-se, şi mulţime de vin fără de 
măsură turnând într-înşii, aşa cască gura spre mese, ca nişte 
câiniciori, care după multă nemâncare s-au slobozit din legături. 
Iar cei cu adevărat nevoitori, şi hrană uscată întrebuinţează, şi 
puţin au cu slăbiciune hrănirea, şi pe toată ziua o dată, care au 
hotărât cu rânduială să vieţuiască, şi aceasta cu măsură şi cu 
pricepere mănâncă, cu cuviinţă în vremea mâncării trebuinţa o 
dau trupului cu bună îndrăzneală a conştiinţei. Pentru aceasta se 
cade să nu se judece slobozenia noastră de altă conştiinţă 3 . Că 
dacă noi prin dar ne împărtăşim, ce ne hulim pentru cele ce noi 
mulţumim, nemâncarea şi hrana cea proastă cu atâta veselie 

2 Luca 6, 30 

3 1 Corinteni 10, 29-30 



primind-o, cu câtă veselie nici aceia nu primesc gătirea cea prea 
strălucită şi de tot felul a mesei celei cu multe bucate? Iar de este 
vreunul din oamenii cei ce s-au zis cunoscut pentru priceperea şi 
evlavia lui, şi se cucerniceşte de viaţa noastră, cu acesta a ne 
împărtăşi de masă cu luare aminte, de va fi trebuinţă de aceasta, 
nu este fără de socoteală. 



Cum că nu se cade dese şi fără de cercare să facem ieşirile 
afară 

Cap. 7. 

Dar se cade nici cu pricinuire de cercetare şi de întâlnire a 
fraţilor, să nu facem multe şi dese ieşirile afară. Că este şi 
aceasta o aflare diavolească, fiindcă se ispiteşte vrăjmaşul ca 
prin acest fel de meşteşugire să slăbănogească statornicia şi 
rânduiala vieţii noastre, şi în iubire de dulceţi, şi în nestatornicii 
de multe feluri de gânduri să ne arunce. Ci cu linişte 
îndeletnicindu-ne cu noi înşine, să luăm seama şi să îndreptăm 
greşelile sufletului. Că cel ce de curând cu voinţa lăsat lumea, 
pentru plecarea către cele bune lăudat este, dar încă nu are 
săvârşirea faptelor celor bune; de multe ori încă nici au socotit 
chipul isprăvirii lor, ci are trebuinţă ca la linişte cercetându-se pe 
sineşi, să privească pornirile şi mişcările sufletului cele fără de 
rânduiala, şi împotriva acestora vitejeşte să se nevoiască, şi cu 
gândurile cele mai bune şi mai înalte să îndrepteze nerânduielile. 
Că rânduiala sufletului este semnul faptei bune. Drept aceea cel 
ce totdeauna este întru ieşirea în afară în mutări din loc în loc, şi 
gândirea şi luarea aminte a sufletului pururea o vântură şi o 
revarsă, şi spre dulceţile trupului a căuta câte puţin se 
obişnuieşte, cum va putea să se vadă pe sineşi sau să cunoască 
cele ce nu sunt bune sau spre starea ceea ce se cade să se mute 
când el sufletul încă îşi zădăreşte spre prietenii pătimaşe? 



Trebuie dar în linişte să rămână mai de multe ori şi să 
rabde fiecare în lăcaşul său ca să-1 aibă pe acesta mărturie a 
statorniciei năravurilor. Dar însă nu de tot să fie încuiat , ci 
ieşirile afară cele de nevoie cu bună îndrăzneală să le facă, în 
care nimic conştiinţa nu-1 mustră, şi pe cei ce sunt mai buni şi 
mai folositori fraţi pentru iscusinţa cea adevărată a petrecerii să-i 
cerceteze, pilde de fapte bune din întâlnirea cea de folos luând, 
măsurate, precum am zis, şi nevinovate ieşirile afară făcându-le. 
Că de multe ori şi trândăvia care se face în suflet, ieşirea afară 
risipind-o, iarăşi ca şi cum a se întări şi a răsufla puţin dându-i îi 
face cu osârdie să se apropie de luptele cele pentru buna 
credinţă. Iar dacă cineva pentru că nu iese afară din căscioara sa, 
înalt va cugeta, să ştie că se îngâmfează pentru lucru deşert. Că 
nici a nu ieşi afară, singură aceasta nu este lucru bun, sau a ieşi 
la vreme, adică cu pricină, ştie a face bun sau rău pe om, ci 
judecata cea temeinică spre bine şi neclătită, sau împotrivă lesne 
schimbare face bun sau rău. Iar dacă cineva, după ce a întemeiat 
cu tărie în suflet binele, şi cu nevoinţa cea de multă vreme a luat 
ştiinţa ocârmurii patimilor şi a domolit desfrânările cele trupeşti 
şi a înfrânat nerânduielile cele sufleteşti şi bizuindu-se frâului 
socotelii, va vrea să facă ieşirile afară mai dese spre zidirea şi 
cercetarea fraţilor, pe unul ca acesta îl va şi îndemna mai mult 
cuvântul spre ieşirea afară, ca făclia punându-se în sfeşnic, 
tuturor lumina povăţuirii celei bune să o dea; numai de se va 
bizui ca şi cu cuvântul şi cu lucrul, şcoală de fapte bune va putea 
să se dea pe sine celor ce îl întâlnesc, şi aşa se va întări pe sineşi 
precum apostolul a zis «Nu cumva altora propovăduind însumi 
netrebnic să mă fac» (I Cor. 9, 27). 

Cum că nu se cade să dăm călugărilor celor nestatornici 
îndrăzneală şi slobozenie de vorbă, ci şi de aceştia să ne 

ferim 

Cap. 8 



Trebuie însă să ne ferim şi de cei nestatornici, şi care 
uneori către unii, şi alte ori către alţii din fraţi se duc, şi cu 
umblări neîncetate şi neastâmpărate totdeauna colindă 
mănăstirile şi cu pricinuire ca şi cum de dragoste duhovnicească 
îşi împlinesc voile trupului, neavând în suflete nici un lucru 
statornic, nici întărit, nici cu bună rânduială, nici cu pricepere 
împodobit, ci tot ce este iscoditor şi cu rău nărav, plin de 
răspândire a minţii şi de nesocoteală, de vicleşug şi de făţărnicie, 
de cuvântare mincinoasă şi de linguşire amăgitoare, aceştia la 
limbă sunt nepedepsiţi, iar la pântece neînfrânaţi, iar la suflet 
totdeauna zburători şi vânturători, gânduri având asemenea cu 
zburarea liliecilor, care gânduri nicăieri nu privesc drept, ci 
zboară şovăit şi lesne învârtit, alta la începutul pornirilor celor 
dintâi arătând, şi la alta prin prefacerea cea lesnicioasă a 
socotelii afară de toată nădejdea ajungând mult târându-se, şi 
nimica sorind înainte. 

Asemenea încă sunt şi cu dobitoacele cele ce aleargă 
împrejurul morilor, care mult umblând într-acelaşi loc pururea se 
află, şi trupul adevărat se osteneşte, iar peste locul cel scurt 
nicidecum nu trece. Şi aceea totdeauna în patimile trupului ca 
întru tină tăvălindu-se nimic nu sporesc înainte spre înălţimea 
cea duhovnicească, ci aleargă un rotocol fără de capăt, de-a 
pururea învârtindu-se împreună cu poftele şi dulceţile trupului şi 
de la aceleaşi la aceleaşi iarăşi mergând şi din robia cea rea 
neslobozindu-se, pentru răutatea voinţei. Aceştia chipul oii 
punându-1 înainte amăgire celor ce-i văd, în lăuntru ascund 
vulpea cea lacomă şi cu rău nărav şi plină de vicleşug. Pe mulţi 
încă să silesc şi ai răsturna în răutatea cea deopotrivă, câţi de 
ocârmuirea socotelii fiind lipsiţi cu înlesnire se alătură la cel ce 
vine, şi la cel ce rău îi povăţuieşte, aceasta socotindu-o ei că este 
bună, pe care cineva ar fi învăţat-o sau drept, sau cu închipuire 
de drept. Şi pe aceştia dar se silesc să-i tragă în prăpastia lor, pe 



răzvrătirea acelora socotindu-o a fi cuvânt de îndreptare al lor şi 
pe însoţirea răutăţii, micşorare a greşealelor. De aceea trebuie în 
tot chipul să ne ferim, ca nici pe alţii să nu-i vatăme prin 
smreduirea ciumei celei sufleteşti, şi ei dinspre toate părţile 
împiedicaţi fiind, măcar târziu oarecând să se întoarcă spre bine, 
pe ruşine luându-o dascăl, şi pe întoarcerea dinspre dânşii acelor 
îmbunătăţiţi sfătuire, ca să fugă de răutate. Că aceasta şi Pavel a 
învăţat (1) (2 Tesaloniceni), zicând pentru cei ce nu lucrează 
nimic, ci umblă iscodind, pe acesta zice, însemnându-1, „şi nu vă 
amestecaţi cu dânsul ca să se ruşineze". Cum că nu se cade 
călugărul nici de cum să poftească cliros (adică rânduială 
bisericească), sau stăpânire peste fraţi. 

Capitolul 9. 

Iar cliros, sau stăpânire peste fraţi nicidecum nu se cuvine. 
Că diavolească este boala aceasta şi vina iubirii de stăpânire. 
Care este semn al răzvrătirii celei dintâi a diavolului căci şi el de 
această patimă s-a prăbuşit în căderea mândriei. Şi cel ce este de 
patima aceasta stăpânit deopotrivă ca şi acela boleşte. Apoi şi 
zavistuitori, şi sfâditori, şi pârâtori, şi fără de ruşine, şi 
clevetitori, şi măgulitori, şi izvoditori de rele, şi afară de cuviinţă 
smeriţi, şi la petreceri proaste supuşi, şi trufaşi şi de multă 
tulburare plini această patimă pe cei ce i-a robit îi face. Că unul 
ca acesta zavistuieşte pe cei vrednici, şi îi cleveteşte pe aceştia, 
le va ruga (dori) de multe ori şi moarte ca pentru lipsa celor 
îndemânatici spre lucrul acesta spre dânsul să vină alegerea şi 
hotărârea; şi se va linguşi pe lângă cei ce pot ai da soartă, şi 
pentru aceasta va fi supus la proaste şi de rob petreceri. Şi se va 
semeţi asupra celor mai de jos, de-i vor sta împotrivă. 
Vicleşuguri dar va face, tulburări, supărări nenumărate va avea 
şi liniştea sufletului o va risipi şi Dumnezeul păcii va fi gonit de 
la el, neavând unde să se odihnească. Cunoscând dar paguba, să 



fugim de această poftă necuvioasă. Iar dacă cumva Dumnezeu 
va alege pe cineva spre unele ca acestea, ştie meşterul cel bun cu 
ce chip va şi da pe cel vrednic, noi nicidecum neştiindu-ne pe 
sine, că am umblat după acest fel de lucru, sau cât de cât am luat 
în suflet pofta aceasta. Căci boala preacumplită este a sufletului 
şi aceasta, şi cădere din bunătăţi. 

Cum că nu se cade să râvnim bunătăţile privind spre slava 

deşartă. 
Capitolul X 

De slava deşartă se cuvine foarte să fugim, care nu ne 
depărtează de osteneli mai înainte de a ne osteni, că ar fi fost 
răutate mai mică, şi după osteneli de cununi ne jefuieşte, 
vrăjmaşul cel cu anevoie de prins al mântuirii noastre care îşi 
întăreşte pândirile asupra noastră lângă boitele cele cereşti, şi se 
sileşte să surpe bunătăţile cele ce şi-au întins ramurile până la 
ceruri. Căci când va vedea pe neguţătorul bunei credinţe, că cu 
multe feluri de poveri ale faptelor bine şi-au umplut corabia 
minţii, atunci pururea să pornindu-o, se nevoieşte să răstoarne, şi 
să înece corabia. Că mintea înotătorului împărăţiei celei de sus, 
spre cele jos şi spre slavele cele omeneşti plecându-o să 
privească, toată bogăţia sufletului de năprasnă o au suflat, şi 
temeliile faptelor târându-le la pământ, osteneala întinsă până la 
cer o au surpat, fiindcă au făcut să se ceară plata cea pentru 
osteneli de la oameni. Care trebuia numai la Dumnezeu să 
căutăm, şi lui să-I păstrăm isprăvile noastre, şi numai de la El să 
luăm cele după vrednicie. Iar noi fiindcă decât a ne sârgui la 
bunătăţi pentru Dumnezeu, am ales mai mult a le lucra pentru 
slava oamenilor, de la aceia cerând plata cea deşartă a laudei; 
pentru aceea cu cuviinţă şi cu dreptate cădem din 
Dumnezeieştile răsplătiri. Fiindcă nu pentru Dumnezeu ne 
ostenim, ci oamenilor ne-am făcut argaţi, de la care paguba 



plăţilor în loc plăţii luându-o, ce vom mai cere şi de la 
Dumnezeu, căruia nimic nu am voit să-I lucrăm; şi cum că 
aceasta este adevărată, ascultă Sfânta Evanghelie zicând pentru 
cei ce lucrează bunătăţile pentru oameni. (1) „Amin zic vouă că- 
şi iau plata sa." 

Să fugim dar de slavă deşartă, de jefuitorul cel dulce al 
duhovniceştii bogăţii, de potrivnicul cel plăcut al sufletelor 
noastre, de molia faptelor bune, care drag jefuieşte bunătăţile 
noastre, care cu miere a uns otrava înşelării sale, şi minţilor 
oamenilor le dă paharul cel de lene, ca precum socotesc, fără de 
saţiu să se îmbuibeze de patima aceasta. Pentru că dulce lucru 
este celor nepedepsiţi, slava cea a oamenilor. Şi întralt chip încă 
, şi din judecata cea dreaptă, face pe cei ce s-au prins de această 
patimă lesne să greşească. Că cel ce pofteşte această slavă, 
judecăţile sale le strică, şi aceasta o socoteşte că e cinstită, care 
se va lăuda de cei ce s-ar întâmpla. Pentru aceasta niscaiva răi, 
sau lipsiţi de socoteală se vor minuna de cele rele, aceasta va 
face cu adevărat cel ce este lăudat, care au gândit, că judecătorii 
isprăvilor lui, au socotit că este bună. încât este mărirea deşartă 
nu numai surpătoare faptelor bune, ci şi povăţuitoare celor rele. 
Pentru aceasta dar trebuie la dreapta socoteală, şi la Dumnezeu, 
îndreptătorul dreptei socoteli privind, pe acea cale să călătorim, 
pe care Dumnezeu ne va ajuta, şi măcar deşi laudă oarecare o 
cale ca aceasta, să nu socotim mare lucru lauda acelora, către 
lăudătorul cel de sus privind; ci numai să ne bucurăm împreună 
cu ei pentru dreapta judecată a celor bune. Şi de o defăima alţii, 
nicidecum să nu ne dăm înapoi, ci să-i ticăloşim pe aceia care 
sunt lipsiţi de dreapta judecată, şi pătimesc întunericul minţii cel 
prea cumplit. 

Pentu cuviincioasa vreme a cuvintelor 

(adică pentru când se cade a grăi) 

Cap. 11 



Acestea dar sunt isprăvile cele mai mari, care nu pe cât 
este mărimea bunătăţii şi cinstei lor s-au zis, ci pe cât este 
măsura puterii noastre. Iar faptele cele bune care urmează pe 
rând, câte pe năravul cel arătat îl împodobesc, cu lesnire, 
socotesc, că este tuturor să le cunoască: precum vremea ce a 
cuviincioasă de cuvinte, şi grăirea sprea ce folos, iar spre folos 
va fi, să vorbim la vreme pentru fapta bună, sau după trebuinţa 
cea de faţă şi de nevoie să facem cuvintele, sau mai în scurt, şi 
pe zidirea celor ce aud. Iar celelalte cuvinte, ca pe cele ce sunt 
de prisos şi nefolositoare să le lăsăm. 

Cum că nu se cade călugărul să privească spre glume. 
Capitolul 12 

De toată glume se cuvine a ne depărta. Că de multe ori se 
întâmplă, acel ce se îndeletniceşte întru unele ca acestea, de 
greşesc din dreapta socoteală. Fiindcă sufletul se revarsă spre a 
porni râsul, şi gândirea şi luarea aminte o strică. De multe ori 
încă răul înainte mergând, ci cuvinte de ruşine, şi în necuviinţa 
cea mai de pe urmă o au sfârşit. Fiindcă nu se potriveşte întru 
aceeaşi dată trezirea sufletului, şi revărsarea glumei. Iar dacă 
care cumva va fi şi trebuinţă, ca puţin să slăbească posomorârea, 
şi prin cuvinte să se arate vesel la faţă, fie cuvântul nostru plin 
de har duhovnicesc, şi dres cu sarea cea duhovnicească, ca să 
aducă buna mireasmă a iconomiei celei înţelepte din lăuntru, şi 
îndoit să veselească pe ascultători, şi nu răsuflarea, ci cu harul 
priceperii. 

Pentru blândeţe, şi cu ce chip se întăreşte dragostea. 
Capitolul 13 



Se cuvine călugărul să fie preaplin de blândeţe. Fiindcă 
din duhul blândeţii ori s-au împărtăşit ori pofteşte a se împărtăşi 
şi se cuvine ospătătorul acestea să fie asemenea cu cel ce se 
ospătează. Iar dacă care cumva va fi trebuinţă şi de asprime 
asupra celui ce se leneveşte, care adică este supt noi rânduit, fie 
cu socoteala amestecată asprimea. Că săbii întrebuinţează şi 
omorâtori de oameni, întrebuinţează încă şi doctori. Dar aceia 
fiindcă cu mânie şi cu cruzime poartă în mâini sabia lor, cele 
mai mari rele decât toate le fac, pe cei de un neam omorându-i; 
iar aceştia fiindcă cu socoteala vin la lucrarea cea cu sabia, prea 
mult dintru aceasta folosesc. Că pe cei ce se primejduiesc îi 
izbăvesc. Aşa şi cel ce cu socoteală au hotărât a se aspri, prea 
mult au folosit pe acesta, asupra căruia au făcut asprimea, 
lenevirea sau răutatea îndepărtându-o. Iar cel ce este stăpânit de 
patima mâniei, nimic sănătos nu săvârşeşte. Iar cum că şi celor 
ce se grijesc de blândeţe li se cuvine asprimea cea la vreme 
cuviincioasă, arătat este de aicea (1). Că Moise fiind mărturisit 
că este mai blând decât toţi oamenii, când a chemat vremea, s-a 
asuprit, şi la atâta pornire a venit, încât cu omorârea celor de o 
seminţie a hotărât asprimea (1) odată adică, când făcea viţelul: 
iar altădată, (2) când s-au pângărit cu Belfegor. Drept aceea este 
cu putinţă şi blând să fie, şi cu socoteală să aprindă, şi bunătatea 
blândeţii să nu o strice. Iar a rămâne nemâniat, sau când este 
trebuinţă a nu se aspri, aceasta va fî trândăvirii firii, nu a 
blândeţii. Iar blândeţea are fire oarecum a-i urma şi suferirea de 
rele. Şi cu nimic mai puţin întru cei cu adevărat blânzi, iar nu cu 
greutate răniţi la nărav, şi bunătatea este amestecată, că 
bunătatea este materia blândeţii. Iar aceasta împreună fiind 
amestecate şi împreunate, pe cea mai bună decât toate faptele 
bune, adică pe dragoste o săvârşesc. 

Pentru pricepere. 
Capitolul 14 



Mai înainte însă decât toate cele ce se fac se cuvine să 
povăţuiască priceperea. Că fără de pricepere tot orice se pare a fi 
bun spre răutate se întoarce, pentru nepotrivirea vremii şi 
necumpănirea. Iar dacă socoteala şi priceperea hotărăşte celor 
bune vremea şi cumpănirea, un minunat folos se face din 
întrebuinţarea acestora, şi celor ce dau şi celor ce iau. 



Pentru credinţă şi nădejde. 
Capitolul 15 

Iar mai înainte de toate acelea, la care ne ispitim, să 
povăţuiască credinţa cea către Dumnezeu, şi împreună să urmeze 
nădejdea cea bună, ca cu credinţă, puterea să o sprijinim, iar cu 
nădejdea cea bună, către cele bune să ne facem osârduitori. Că 
nici ispitirea oamenilor la cele bune fără de ajutorul cel de sus nu 
se va săvârşi, nici darul cel de sus peste cel ce nu se sileşte nu va 
veni: ci amândouă trebuie să fie amestecate, şi silinţa cea 
omenească şi ajutorul ce se pogoară de sus prin credinţă spre 
săvârşirea faptelor bune. 

Pentru smerita cugetare 
Cap. 16 

însă pentru toate cele ce se isprăvesc de noi, sufletul 
pricinile isprăvii către Stăpânul Dumnezeu să le aducă, nimic cât 
de puţin socotind că isprăveşte din puterea sa. Că o astfel de 
aşezare are fire a face în noi pe smerita cugetare. Iar smerita 
cugetare este păzitoare de comoara faptelor bune. Acestea să-ţi 
fie ţie de la noi, precum ar fi putut cineva zice, seminţe ale 
cuvintelor celor pentru fapta bună. Iar tu luând acestea de aici, 
multă fă-ne nouă roadă, şi împlineşte cuvântul înţelepciunii (3) 



care porunceşte să dăm celor înţelepţi pricini ca mai înţelepţi să 
se facă. 

în câte chipuri gândurile cele rele se alcătuiesc în suflet 
Cap. 17 

Fiindcă mai înainte am cercetat pentru gânduri, dar nu am 
despărţit în câte chipuri gândurile cele rele răsar peste cugetele 
cele drepte, acum şi aceasta să adăugăm am socotit cu cuviinţă, 
ca să fie prea desăvârşit cercetarea părţii. Două dar chipuri sunt 
cu care gândurile cele necuviincioase supără pe cugetele cele 
drepte, sau că sufletul pentru a sa nebăgare de seamă, se 
rătăceşte la cele necuviincioase şi din năluciri în năluciri lipsite 
de socoteală cade; sau că cu vicleşug diavolul se ispiteşte a arăta 
minţii necuviinţe ale lucrurilor şi a o duce departe de la privirea 
şa luarea aminte a celor vrednice de laudă. Deci când sufletul va 
slăbi gândirea şi luarea aminte a minţii, şi pomenirile oricare iar 
fi ieşit înainte şi ale oricărora lucruri ce s-ar fi întâmplat le va 
aduce în minte, atunci socoteala fără de iscusinţă şi fără de 
ştiinţă la lucrurile cele pomenite mergând, şi multă vreme întru 
acestea zăbovind, schimbă din rătăciri, rătăciri îndelungate, şi în 
pângăriciuni de multe ori şi în necuviinţe ale gândurilor sfârşeşte 
mai pe urmă. Ci pe acest fel de nebăgare de seamă a sufletului şi 
revărsare, trebuie cu stăpânire a minţii mai deasă şi mai grijulie a 
o îndrepta şi a o întoarce, şi în luarea aminte acelor bune a-1 face 
să se îndeletnicească de-a pururea în vremea ce stă de faţă. 

Iar când diavolul se apucă să bântuiască, şi cu multă 
repezire ca pe nişte săgeţi înfocate pe gândurile sale se sileşte să 
le sloboade în suflet când el se linişteşte şi este fără tulburare, şi 
pe dânsul fără de veste să-1 aprindă, şi pomenirile celor ce odată 
s-au aruncat întrânsul să le facă întârziitoare şi cu anevoie de 
dezlegat, atunci cu trezvie şi cu luare aminte mai cu tărie se cade 
să ne dăm în lături de la acest fel de pândiri, precum un luptător 



care prin păzire prea cu luare aminte şi prin vrednicia trupului 
scapă de apucările luptătorilor împotrivă; şi în scurt, la rugăciune 
şi la chemarea ajutorului Celui de Sus să dăm surparea 
războiului şi întoarcerea înapoi a însăgetărilor. Că aceasta ne-a 
învăţat pe noi Pavel zicând: (1) Peste toate luând pavăza 
credinţei cu care veţi putea stinge toate săgeţile vicleanului cele 
aprinse. Deci măcar în însăşi vremea rugăciunilor de va pune în 
minte nălucirile cele rele, să nu se depărteze sufletul de a se 
ruga, nici să socotească că ale lui lucrări sunt semănăturile cele 
rele ale vrăjmaşului şi nălucirile izvoditorului celui măiastru, ci 
socotind că prin obrăznicia aflătorului răutăţii se face nălucirea 
gândurilor celor necuvioase, mai mult să întindă căderea la 
pământ şi să se roage lui Dumnezeu să i se risipească zidul cel 
rău al pomenirii gândurilor celor necuvioase, ca fără zăticnire, 
prin pornirea minţii fără de vreme şi cu multă repeziciune să 
treacă către Dumnezeu nicăieri oprindu-se de năpădirile 
aducerilor aminte cele rele. Iar de va ţinea mai mult o astfel de 
supărare a gândurilor pentru obrăznicia luptătorului împotrivă, 
nici aşa nu se cade a obosi nici pe jumătate făcute a lăsa luptele, 
ci până întru atâta a răbda, până când Dumnezeu văzând starea 
noastră împotrivă va străluci darul Duhului care pe vrăjmaş îl va 
izgoni, iar mintea noastră o va curaţi şi de dumnezeiască lumină 
o va umple, şi cu linişte fără de valuri va da să slujească 
cugetului lui Dumnezeu cu veselie. 

Către cei ce sunt puşi la rânduială în viaţă de obşte 
Capitolul XVIII 

Deci pentru fiecare călugăr şi care a îmbrăţişat viaţa cea 
singuratică, în cele mai dinainte, pe cât a fost cu putinţă, am 
arătat-o - în ce chip adică sufletul deprinzându-1 la bine, şi 
trupul după cuviinţă iconomisindu-1, va putea să ne închipuiască 
nouă pe filozoful cel adevărat. Dar fiindcă cei mai mulţi călugări 



petrec adunaţi împreună, unii altora ascuţindu-şi minţile spre 
fapta bună, şi prin alăturarea isprăvilor îndemnându-se pe sine 
spre sporirea înainte a binelui, cu dreptul am socotit că este şi 
acestora îndemnarea cea prin cuvinte să o aducem. Trebuie însă, 
după ce ei mai întâi vor cunoaşte de cât bine şi de cât de mare 
părtaşi se fac, aşa îndemnarea cea pentru aceasta să o primească, 
cu osârdie şi silinţă vrednică de bunătatea isprăvii să arate. Mai 
întâi dar la binele cel după fire se întorc, împărtăşirea şi 
împreună-vieţuirea îmbrăţişând-o. Că împărtăşire prea 
desăvârşită a vieţii eu o numesc pe aceea în care averea cea 
osebită s-a scos afară, şi împotrivirea socotelii s-a izgonit, şi 
toată tulburarea şi sfada şi gâlcevile cu totul au lipsit, şi toate 
sunt de obşte: sufletele, socotelile, trupurile, şi cu câte trupurile 
se hrănesc şi se slujesc. De obşte Dumnezeu, de obşte 
neguţătoria bunei credinţe, de obşte luptele, de obşte ostenelile, 
de obşte cununile, unul din cei mulţi, şi cel unul nu singur, ci în 
cei mulţi. 

Ce lucru este întocmai cu această petrecere? Şi ce e mai 
fericit? Ce decât împreunarea şi unirea aceasta mai adevărat? Ce 
decât amestecarea aceasta a năravurilor şi a sufletelor mai dulce 
şi mai cu har? Oameni din osebite neamuri şi ţări pornindu-se 
întru atâta subţirătate a unirii s-au potrivit încât un suflet să se 
vadă în multe trupuri, şi trupurile cele multe să se arate organe 
ale unei socoteli: cel slab la trup pe mulţi are care împreună cu el 
bolesc din dragoste; cel ce este bolnav şi cade cu sufletul pe 
mulţi are care-1 tămăduiesc şi împreună îl scoală pe dânsul. Unii 
altora întocmai robi, unii altora întocmai stăpâni, şi în slobozenia 
cea cu anevoie de luptat unii altora deopotrivă arată robia cea cu 
deadinsul, pe care robie nu vreo nevoie a vreunei întâmplări cu 
de-a sila au adus-o, care de multă mâhnire celor care s-au robit, 
ci alegerea cea de bună voie a socotelii cu veselie au zidit-o, 
fiindcă dragostea supune pe cei slobozi unii altora, şi cu alegerea 
voinţei păzeşte slobozenia. Astfel a vrut Dumnezeu dintru 



început să fim noi şi pentru acestea ne-a zidit. Aceştia vin iarăşi 
la binele cel dintâi, acoperind păcatul lui Adam, părintele cel 
dintâi. Că despărţire şi depărtare şi război nu ar fi fost între 
oameni, de nu ar fi despărţit păcatul pe fire. Aceştia sunt 
următori adevăraţi ai Mântuitorului şi al petrecerii lui celei cu 
trupul. Că precum Acela, după ce a adunat împreună ceată de 
ucenici, pe toate de obşte şi pe Sineşi de obşte s-a dat 
apostolilor. Aşa şi aceştia celui mai mare supunându-se, mai ales 
cei ce păzesc bine canonul vieţii, petrecerii apostolilor şi a 
Domnului sunt următori cu deadinsul. Aceştia au râvnit vieţii 
îngerilor fiindcă însoţirea cea de obşte au păzit-o ca aceea, cu 
deadinsul. Nu este între îngeri ceartă, nici sfadă, nici prigonire, 
ci fiecare pe ale tuturor le are, şi toţi întregi la sineşi păstrează 
bunătăţile. Că nu e materie cuprinsă în scris bogăţia îngerilor, 
care are trebuinţă de tăiere, când va vrea să se împartă la mai 
mulţi, ci nematerialnică este averea şi a minţii bogăţia. 

Şi pentru aceasta la fiecare întregi rămânând bunătăţile, pe 
toţi deopotrivă bogaţi îi fac, fără de prigonire şi fără de bătălie 
dându-le lor pe a sa avere. Că privirea binelui celui prea înalt, şi 
înţelegere prea arătată a faptelor bune este comoara îngerilor, la 
care a privi tuturor le este slobod, fiindcă fiecare ia întreagă 
cunoştinţa lor şi averea. Astfel sunt cei cu adevărat călugări, care 
nu de cele pământeşti se ţin, ci pentru cele cereşti se prigonesc şi 
cu împărţiri neîmpărţite aceleaşi toţi la sine flecarele întregi ca 
într-o comoară le păstrează. Că averea faptei bune şi bogăţia 
isprăvilor este şi lăcomie lăudată, şi răpire fără de lacrimi, şi 
nesaţ încununat, şi cel ce nu face silă este vinovat. Toţi răpesc, 
nici unuia nu i se face strâmbătate, şi pentru aceasta pacea e mai 
mare peste această bogăţie. Aceştia bunătăţile împărăţiei celei 
făgăduite mai înainte le răpesc, fiindcă însoţirea şi petrecerea lor 
cea îmbunătăţită o pun de faţă asemănarea cu deadinsul a 
petrecerii şi aşezării celei de acolo. Aceştia neagoniseala 
desăvârşit au isprăvit-o, nimic al său, ci toate întru dânşii de 



obşte avându-le. De cât de mari bunătăţi pricinuitoare s-a făcut 
nouă înomenirea Mântuitorului, învederat aceştia au arătat vieţii 
oamenilor, fiindcă firea oamenilor cea ruptă şi în milioane de 
părţi sfâşiată, cât despre partea lor iarăşi au adunat-o şi către 
sineşi şi către Dumnezeu. Că aceasta este capul rânduielii celei 
după trup a Mântuitorului, ca firea omenească şi către ea singură 
şi către sineşi să o adune, şi tăierea cea rea în multe bucăţi 
scoţând-o afară, pe unirea cea dintâi să o aducă iarăşi la starea ei, 
ca un doctor preabun, care un trup despărţit în multe părţi cu 
doctorii mântuitoare iarăşi îl leagă de iznoavă. 

Şi acestea le-am povestit nu ca să mă arăt că sunt ceva şi 
cu cuvintele măresc isprăvile celor din viaţa de obşte (că nu este 
atâta puterea cuvintelor mele încât pe cele mari să le 
împodobească, ci împotrivă mai mult, încât să le şi întunece cu 
înţelepciunea povestirii), ci ca, pe cât este cu putinţă, să 
povestesc şi să arăt înălţimea şi mărimea isprăvii acesteia. Că ce 
ar putea fi prin asemănare deopotrivă cu binele acesta? Că unde 
este un părinte, urmând Părintelui celui de sus, iar fii mulţi care 
se silesc să biruiască unii pe alţii cu dragostea cea către cel mai 
mare, fii zic, care între sineşi sunt uniţi la un gând, şi pe 
părintele lor îl ospătează cu faptele lor cele îmbunătăţite, nu la 
fire scriind ei pricina împreunării, ci pe socoteala cea mai tare 
decât firea făcând-o începătoare şi păzitoare a unirii de legătura 
Duhului Sfânt întărindu-se: care icoană din cele de pe pământ 
vor putea avea spre arătarea bunătăţii isprăvii acesteia? Dar din 
cele de pe pământ nici una, ci rămâne numai cea de sus. 
Nepătimaş este Părintele cel de sus - fără de patimă şi acesta, cu 
cuvântul pe toţi trăgându-i către sine. Nestricaţi sunt fii 
Părintelui celui de sus -, nestricăciunea şi pe aceştia i-a făcut fii. 
Dragostea leagă împreună cele de sus - dragostea şi pe aceştia i- 
a împreunat unii cu alţii. Cu adevărat oboseşte către o astfel de 
tabără şi însuşi diavolul, nefiind îndestulat către atâţia nevoitori, 
care cu atâta sprintenire şi unire se obştesc împotriva lui şi atâta 



cu dragostea sunt strânşi unii cu alţii şi îngrădiţi cu duhul, încât 
nici cât de puţin nu-i dau încăpere săgeţilor lui. Ia-mi seama la 
pătimirea cea unită a celor şapte Maccabei, şi vei afla la aceştia 
mai fierbinte unirea. Pentru aceştia David proorocul în cântări a 
strigat zicând: (1) Iată ce este bun sau ce este frumos, fără numai 
a locui fraţii împreună? Prin bun arătând lămurirea vieţii, iar prin 
frumos frumuseţea şi veselia cea din unirea minţii şi a petrecerii. 
Cei ce vieţuiesc această viaţă cu deadinsul mi se pare că au 
râvnit fapta bună cea prea înaltă. 

Cum că se cuvine călugărul cu socoteală întărită a se 
apropia de nevoinţă, şi pentru ascultare. 
Cap. XIX 

Deci celor străbătători la vederea minţii în povestirea cea 
mai dinainte a osebirilor petrecerii celor călugăreşti pe canonul 
petrecerii le-au hotărât cuvântul. Dar fiindcă se cuvine pentru cei 
mai proşti fraţi şi mai descoperit să arătăm canonul petrecerii 
pentru fiecare, spre aceasta cu adevărat ne vom şi întoarce. 
Trebuie dar mai înainte de toate cel ce s-a apropiat de o astfel de 
petrecere să aibă mintea întărită şi întemeiată şi neclătită şi 
judecată nepipăită de duhurile răutăţii şi neschimbată şi prin 
încredinţarea sufletului să arate stare împotrivă de mucenici până 
la moarte, de poruncile lui Dumnezeu nedezlipiţi ţinându-se şi 
ascultarea către cei mai mari arătând-o. Că aceasta este capul 
petrecerii călugăreşti. Că precum Dumnezeu, Tată al tuturor şi 
fiind şi primind a se numi, prea cu de-amănuntul cere supunere 
de la slugile Sale, aşa şi cel între oameni tată duhovnicesc, cu 
legile lui Dumnezeu potrivind ale sale aşezăminte fără de grăire 
împotrivă cere ascultarea. Că dacă cel ce se dă pe sine la un 
meşteşug dintre cele groase, adică dintre acestea ce ne sunt nouă 
de trebuinţă spre viaţa aceasta de acum, în tot chipul se supune 
meşterului şi în nimic nu se împotriveşte poruncilor lui, nici în 



cât de puţină vreme nu se desparte de dânsul, ci în toată vremea 
înaintea ochilor dascălului este, mâncare şi băutură şi altă 
rânduială de viaţă rabdă pe aceea pe care acela i-ar fi hotărât, cu 
mult mai mult cei ce vin la învăţătura bunei cuviinţe şi a 
cuvioşiei, după ce odată s-au încredinţat pe sineşi că vor putea să 
ia de la povăţuitorul lor o astfel de ştiinţă, toată supunerea şi 
ascultarea cea cu deamănuntul în toate acestora le vor aduce, şi 
nu vor cere cuvântul pentru cele poruncite, ci lucrul cel poruncit 
îl vor săvârşi. Fără numai atâta, cât, când nu ştiu ceva din cele ce 
sunt de folos spre mântuire, cinstit şi cu cuviincioasă cucernicie 
să întrebe şi să înveţe. Iar toată silinţa omului să-i fie ca nu 
înălţimea sufletului prin scularea asupra dezmierdărilor să se 
smerească. Căci cum va mai putea încă sufletul cel ce s-a pironit 
jos la dezmierdările trupului să caute cu ochi slobod la lumina 
cea de un neam şi gândită? Pentru care trebuie mai înainte de 
toate la înfrânare să ne deprindem, care este păzitoare tare a 
curăţeniei şi nu lasă mintea cea stăpânitoare să se răspândească 
încoace şi încolo. Că precum apa cea acoperită împrejur cu 
olane, de sila ce o înghesuie, dreaptă în sus merge, neavând unde 
să se reverse, aşa şi mintea cea omenească, ca un olan acoperit 
înfrânarea strângând-o dinspre toate părţile, se va ridica oarecum 
de firea mişcării spre pofta celor mai înalte, neavând unde să 
curgă. Că nici nu este cu putinţă să stea vreodată mintea ceea ce 
a luat fire de la Făcătorul să fie pururea mişcată. Şi când se 
opreşte a se mişca la cele deşarte negreşit cu neputinţă este să 
meargă drept la adevăr. Iar înfrânare socotim că se hotărăşte nu 
numai depărtarea bucatelor (ca aceasta mulţi şi din filozofii 
elinilor au isprăvit-o) ci mai înainte de toate răspândirea ochilor. 
Că ce folos este dacă depărtându-te de bucate neînfrânarea 
preacurviei o mănânci cu ochii? Sau cu urechile de voie auzi 
glasuri deşarte şi diavoleşti? Nici un folos nu este de a te depărta 
de bucate iar de mândrie şi de înalta cugetare şi de slava deşartă 
şi de toată patima a nu te depărta. Sau ce folos este să te 



înfrânezi de bucate, iar de gânduri rele şi deşarte să nu te 
depărtezi? Pentru care şi apostolul zicea (1) «Mă tem ca nu 
cumva să se strice înţelegerile voastre». Drept aceea înfrânat să 
ne facem dinspre acestea toate, nu cumva cu cuviinţă va veni şi 
peste noi imputarea Domnului (2) că ţânţarul îl strecurăm şi 
cămila o înghiţim. 

Cum că nu se cuvine a căuta şi a vâna vorbele cele cu 
rudeniile din lume sau de ale acelora a grijii. 
Capitolul XX 

Iar de rudenii şi de prieteni şi de părinţi atâta trebuie să fim 
despărţiţi cu dragostea, pe cât vedem pe cei morţi că sunt 
despărţiţi de cei vii. Că cel ce întru adevăr s-a dezbrăcat spre 
luptele faptei bune, şi de lumea toată împreună cu toate cele din 
lume s-a lepădat şi s-a răstignit pe sineşi (ca să zic lucrul cel 
deplin) lumii, a murit lumii şi tuturor celor din lume, măcar 
părinţi de vor fi, măcar fraţi, măcar a treia sau a patra sau cea 
mai de jos spiţă a rudeniei de sunt. Deci de se vor muta părinţii 
din viaţa lumească şi la petrecerea copilului vor veni, cu 
adevărat sunt rudenii, având nu rânduiala părinţilor, ci a fraţilor. 
Că părinte este prea adevărat întâi Părintele tuturor, iar al doilea 
după Acela cel ce este povăţuitor duhovniceştii petreceri. Iar de 
vor rămâne rudeniile iubind viaţa cea dintâi, parte sunt a lumii, 
de care noi ne-am despărţit, şi în nimic nu se înrudesc cu noi, 
care am lepădat pe omul cel după trup şi ne-am dezbrăcat de 
rudenia cea cu dânşii. Iar cel ce îndrăgeşte cu deadinsul iubirea 
celor din lume şi cu dânşii totdeauna pofteşte să vorbească, 
obiceiurile lor le-a băgat în suflet prin deasa vorbă şi iarăşi de 
socoteala cea lumească umplându-şi mintea din împotrivirea cea 
bună a căzut şi de socoteala cea duhovnicească s-a despărţit şi 
borâtura cea dintâi a amestecat-o cu sufletul şi de vrăjmaşul s-a 



rănit, tulburând prin rudenia cea trupească petrecerea cea 
duhovnicească. 

Rudeniilor dar să le rugăm de la Dumnezeu cele prea bune 
- dreptate, zic, şi bună credinţă - şi pe acestea pe care noi le 
socotim cinstite. Că acestea nouă ni se cuvine să le rugăm, şi lor 
le este de folos să le câştige de la noi. Iar noi de grija şi osârdia 
cea pentru aceia să ne slobozim cugetele. Că diavolul văzându- 
ne pe noi că ne-am dezbrăcat de toată grija vieţii şi alergăm 
sprinteni spre cer, băgând în noi gândirea cea pentru rudenii şi 
de ale acelora făcându-ne a ne îngriji, face pe cuget a se griji şi 
de grijile vieţii, adică care este averea celor ai noştri, şi de este 
de ajuns, sau de lipsă, şi care sunt câştigurile care li s-au făcut 
lor din dări şi luări, şi cât le creşte bogăţia, şi care pagube le vin 
din întâmplările vieţii, şi cât scad ele averea care o au; şi ne face 
să ne bucurăm de agoniselile lor şi să ne întristăm de pagubele 
lor şi să ne facem vrăjmaşi cu vrăjmaşii lor (şi mai ales după ce 
ni s-a poruncit pe nimeni să nu avem vrăjmaş) şi împreună să ne 
bucurăm cu prietenii lor - care nu sunt vrednici de multe ori de 
duhovniceasca împrietenire -; încă să ne bucurăm şi de 
câştigurile lor cele nedrepte şi care nu au nici un cuvânt, şi toate 
obiceiurile cele rele ale pricinilor vieţii - de care noi 
dezbrăcându-ne duhovniceştile înţelegeri le-am sălăşluit în noi - 
iarăşi le bagă peste cugetele noastre. Şi socoteala cea 
materialnică şi lumească băgând-o iarăşi în suflet, pe călugărul 
cel dinlăuntru îl strică şi îl face numai un chip cioplit de călugăr 
să poarte, nicicum însufleţiţi cu faptele cele bune; de multe ori 
pentru dragostea cea mare pentru rudenii a îndrăznit călugărul şi 
furtişag de cele sfinte să facă ca neaverea rudeniilor să o 
vindece. Că cele ce se pun pentru păstrare pentru sfinţii care s-au 
afierosit pe sine lui Dumnezeu, lucruri sfinte şi cu adevărat 
afîerosiri dumnezeieşti şi se cunosc, şi se înţeleg. Deci ce pişcă 
ceva dintre acestea este unul din cei ce îndrăznesc să facă 
furtişag de cele sfinte. 



Cunoscând dar vătămarea cea nesuferită a dragostei către 
ai săi, să fugim de grija cea pentru dânşii, ca de una ce este armă 
diavolească. Că însuşi Domnul o astfel de dragoste şi de iubire a 
oprit-o într-acest chip, că unuia din ucenici nu i-a dat voie, nici 
măcar însăşi aceasta ca să-şi ia ziua bună de la ai săi. Iar altuia, 
nici peste trupul tatălui său, care murise, să nu tragă pământ. Că 
celui ce vrea să-şi ia ziua bună de la ai săi îi zice: «Nimeni 
punând mâna sa pe plug şi căutând înapoi nu este îndreptat întru 
împărăţia cerurilor» (1). Iar celui ce se ruga să-1 îngroape pe tatăl 
său îi zice: «Vino după Mine şi lasă pe morţi să-şi îngroape pe 
morţii lor». Măcar că amândorura li se părea că fac rugăciunile 
prea cu socoteală şi drepte. Dar Mântuitorul nu s-a plecat, nici a 
lăsat cât de puţin să se despartă de dânsul ucenicii împărăţiei 
cerurilor, ca nu decât cugetarea cea înaltă şi cerească mai smerit 
ceva sau să facă sau să socotească, pentru plecarea cea către 
dragostele cele pământeşti şi trupeşti. Fiindcă nu este slobod ca 
cel ce cugetă cele cereşti să aibă vreo grijă de acestea de pe 
pământ, ca unii ce acum s-au mutat şi mai presus de lume cu 
mintea s-au făcut. Iar de va zice cineva „cum dar legea 
porunceşte a purta grija de ai săi?", zicând: «Şi pe cei ce sunt din 
sămânţa ta nu-i vei trece cu vederea» (2), asemenea încă şi 
apostolul: «Iar dacă cineva de ai săi şi mai ales de cei de casă nu 
poartă grija, de credinţă s-a lepădat şi este mai rău decât 
necredinciosul» (3), scurt răspunsul vom da că dumnezeiescul 
apostol către cei din lume, către cei ce au bogăţia cea 
materialnică şi pot să mângâie neaverea rudeniilor a zis aceasta. 
Asemenea şi legea acestea zice. Şi ca mai în scurt să zic, către 
cei vii le zic, nu către cei morţi. Că aceştia fără de dare de seamă 
sunt de toată datoria ca de acest fel. 

Iar tu ai murit adevărat şi te-ai răstignit întregii lumi. Că 
lepădându-de de bogăţia cea materialnică neagoniseala ai iubit- 
o, iar pe sineţi afierosindu-te lui Dumnezeu odor te-ai făcut al lui 
Dumnezeu. Ca cel ce ai murit, slobod eşti de tot ajutorul cel 



către rudenii. Ca un neagonisitor nimic nu ai ce să dai. încă şi 
însuşi trupul aducându-1 roadă şi dar lui Dumnezeu şi nici peste 
dânsul de aici nemaiavând stăpânire ca cel ce este dar 
dumnezeiesc, nu-ţi este slobod să-1 ai spre întrebuinţarea 
oamenilor, ci să petreci împreună numai cu singuri cei de un 
obicei, fiindcă şi ei pe toate le-au dăruit lui Dumnezeu. Deci de 
unde ţi se vor potrivi ţie graiurile cele pomenite ale Sfintei 
Scripturi? Sau cum nu vei greşi lepădându-te de mărturisirile 
tale care le-ai făcut să te nevoieşti? 



Cum că nu se cuvine a se tăia din frăţimea cea 

duhovnicească. 

Cap XXI 

Trebuie însă şi la aceasta să fie încredinţat arătată că cel ce 
odată a venit la legătura şi împreunarea frăţimii duhovniceşti, nu 
va mai putea a se tăia şi a se despărţi de aceştia cu care s-a 
împreunat. Că dacă oamenii de multe ori adunându-se spre 
însoţirea vieţii acesteia materialnice, nu vor putea să se despartă 
afară de tocmelile lor, sau cel ce face aceasta vinovat va fi 
certărilor celor hotărâte, cu mult mai mult cel ce a venit la 
întocmirea împreună vieţuirii celei duhovniceşti, care are 
nedezlegată şi veşnică împreunarea, nu va putea a se despărţi şi a 
se tăia de aceştia cu care s-a împreunat; sau aceasta făcând sub 
prea grele certări de sus pogorâte se pune pe sineşi. Că dacă 
muierea care a venit spre însoţirea bărbatului şi are trupească 
împreunare cu dânsul, de se va prinde că 1-a vrăjmăşuit, cu 
moarte se osândeşte, cu cât mai mult cel ce s-a împreunat cu 
însoţirea duhovnicească, martor şi mijlocitor fiind însuşi Duhul 
Sfânt, se face vinovat pentru despărţire? 

Deci precum mădularele trupului împreunate fiind cu 
legătura firii, nu vor putea să se rupă din trup - sau de se va rupe 



mort se va face mădularul ce s-a rupt - aşa şi călugărul cel ce se 
împreunează cu frăţimea şi de legătură mai tare decât firea, adică 
de încheierea întru o împreunare a duhului se ţine, nu va avea 
stăpânire a se tăia de aceştia cu care s-a împreunat; sau aceasta 
făcând mort este cu sufletul şi lipsit de darul duhului. Fiindcă s-a 
lepădat de tocmeala care s-a făcut înaintea lui. Iar de va zice 
cineva că unii din fraţi sunt răi (că nu-i va învinui pe toţi, că n-a 
făcut însoţire pentru răutate, ca toţi întocmai să fie răi) deci de 
va zice că sunt răi unii din fraţi şi fără de pază strică binele şi nu 
bagă în seamă de petrecerea cea cucernică şi luarea aminte cu 
deadinsul cea cuviincioasă călugărilor o trec cu vederea, şi 
pentru aceasta trebuie să se despartă de unii ca aceştia, nu 
destulă îndreptare a despărţirii a aflat aceasta. Că nici Petru, sau 
Andrei, sau Ioan, pentru răutatea lui Iuda nu s-au rupt din 
cealaltă ceată a apostolilor, nici altul oarecare din apostoli nu a 
făcut-o pe aceasta pricină de despărţire, nici nu s-a împiedicat cu 
ceva de răutatea aceluia spre a se supune lui Hristos, ci 
învăţăturilor Domnului supunându-se, bunei credinţei şi faptelor 
bune urma, iar nu spre răutatea aceluia se întorcea. Aşa cel ce 
zice că „pentru cei răi sunt silit să mă despart de duhovniceasca 
împreunare" nu a aflat pricinuiri binecuvântate ale nestatorniciei 
sale, ci este el pământ pietros care nu poate să hrănească 
cuvântul adevărului pentru nestatornicia socotelii sale, ci pentru 
asupreala unei mici supărări sau pentru neînfrânarea patimilor nu 
rabdă petrecerea cea înfrânată ci îndată i se usucă odrasla 
învăţăturii cea de curând răsărită de arşiţa patimilor, izvodind 
pentru a sa încredinţare pricinuiri deşarte şi neîndestulate spre 
îndreptare înaintea scaunului lui Hristos, şi pe sineşi cu lesnire 
amăgindu-se. Că nimic nu este mai lesne decât a se amăgi cineva 
pe sineşi. Fiindcă fiecare se face luişi judecător după plăcere, 
cele dulci judecându-le că sunt de folos. 

Fie, dar, unul ca acesta osândit înaintea judecăţii 
adevărului, ca unul ce se face pricină de sminteli multora, adică 



prin pilda cea rea zădărăşte de-a pururea spre urmare 
necuviinţelor celor deopotrivă, şi al lui „vai!" moştenitor se face. 
(1) Şi mai de folos îi este lui ca să se spânzure o piatră de moară 
de grumazul lui şi să se înece întru adâncul mării. Căci când 
sufletul se va obişnui cu depărtarea, de multă neînfrânare se 
umple, de lăcomie şi de îmbuibarea pântecelui, de minciună şi 
de tot năravul cel rău, şi mai apoi în fundul răutăţii se răstoarnă, 
de relele cele mai de pe urmă pătrunzându-se. Deci cel ce se face 
povăţuitor la unele ca acestea, să ia seama la pierzarea a câte 
suflete vinovat se face, care nu poate să fie de ajuns să dea 
seama nici pentru sufletul său. Că pentru ce unul ca acesta nu 
urmează Marelui Petru şi nu se face celorlalţi pildă de credinţă 
tare şi de început pentru cele bune, ca strălucind lumina 
isprăvilor lui, şi cei ce petrec în întunericul răutăţii să se 
povăţuiască spre lucrul cel bun? (2) Apoi încă Noe cel drept nu a 
zis către Dumnezeu că „trebuie să ies din lume fiindcă toţi sunt 
răi", ci a răbdat cu bărbăţie şi vitejeşte, şi printre adâncul răutăţii 
buna credinţă neînvăluită a păzit-o, şi către Stăpânul nicidecum 
împotrivire nu a făcut, ci cu suferire şi răbdare printre valurile 
păgânătăţii a mântuit corabia bunei credinţe. (3) Şi Lot în 
Sodoma printre atâta păgânătate şi fărădelege şi necuviinţă 
petrecând, fapta bună nestricată a păzit-o, nicăieri robită de rele 
bântuieli; ci printre ucigaşi de străini şi care grăiau cu ocară 
multă şi desfrânare împotriva legilor firii, pe sfinţenie neîntinată 
şi el a păzit-o, şi celorlalţi, pe cât a fost cu putinţă, a povestit-o, 
cu faptele mai înainte de cuvinte învăţând binele. Iar tu 
pricinuieşti nebăgările de seamă ale fraţilor, care sau sunt, sau tu 
le scorneşti, punând în minte ducerea şi depărtarea, şi 
meşteşugind lepădarea Sfântului Duh, şi faci pe clevetirea 
fraţilor perdea şi acoperământ al răutăţii tale şi al lenevirii 
ostenelilor celor pentru fapta bună. 

Drept aceea înţelepţindu-se unul ca acesta prin pilde, 
mulţumească-se cu legătura Duhului, pe care luişi în vremea 



înfăşărilor celor dintâi ale naşterii celei cereşti şi-a potrivit-o. Că 
nici de se va întâmpla la mână să pătimească vreunul din degete 
ceva din cele de mâhnire, atunci nici celălalt va voi să se taie, ci 
va fugi întâi de durerea tăierii, apoi încă şi tare va rămânea pe 
loc, ca şi trebuinţa celui ce se primejduieşte să o plinească în 
locul aceluia a trup, şi mâna să nu se lipsească cu totul de 
ramurile cele fireşti, şi să se jefuiască de podoaba sa cea 
potrivită şi firească. Mută, dar, spre călugăr pilda, şi ia seama 
câtă durere şi nepodoabă face sufletelor celor simţitoare spre 
acea tăiere, şi cum pe sineşi mort şi de viaţă neîmpărtăşit se 
arată! Iar cum că povăţuitorul nu va alege a îndemna spre răutate 
pe cel ce îi este lui ucenic, ca vieţuirea cea rea a dascălului 
pricină de despărţire şi de depărtare să se facă ucenicului, aşa, de 
voiţi, să socotim. Ce e părintele? Şi ce e dascălul? învăţători de 
copii amândoi. Că unul, fiului, iar celălalt, ucenicului se sileşte a 
le ruga de la Dumnezeu şi a le voi cele mai bune. Că firea 
părinţilor este a se ruga ca fii lor cât de buni şi înţelepţi să se 
facă, şi cucernici şi smeriţi; ca fiii să fie lăudaţi, iar părinţii mai 
slăviţi să se facă dintru a se aduce la dânşii bunătăţile fiilor. Dar 
sârguinţă este şi învăţătorilor de copii ca cei ce se deprind de 
dânşii să se facă prea puternici şi prea meşteri, ca cu puterea şi 
cu iscusinţa vestită făcând lupta, să se arate străluciţi biruitori ai 
luptătorilor împotrivă, şi lupta acestora cea după lege să se facă 
laudă arătată a povăţuitorilor. încă şi tot cel ce a ales să înveţe pe 
alţii are fire să voiască ca ucenicii învăţăturilor lui să vină la 
desăvârşita înţelegere. Dar fiindcă firea părinţilor această 
rânduială are, cum nu se va ruga şi învăţătorul cuvioşiei, ca cel 
ce se învaţă de dânsul să se arate prea fără de răutate şi prea 
înfrânat în duhovniceasca înţelepciune? Şi mai vârtos ştiind 
curat că de se va face astfel ucenicul lui, el şi înaintea oamenilor 
slăvit va fî, şi de la Hristos luminate cununi va primi, fiindcă pe 
slugile Lui, iar mai bine să zic, pe fraţii Lui (fiindcă şi aceasta 



Hristos a primit-o), prin a sa silinţă i-a făcut vrednici de 
împrietenirea cu Dânsul. 

încă şi alta să socotim. Că de se va face ucenicul rău 
pentru a lui povăţuire, ruşine nemângâiată va avea povăţuitorul 
înaintea adunării celei a toată lumea şi înaintea cetei întregii 
mulţimi a celor cereşti în vremea Judecăţii, şi nu numai se va 
ruşina, ci se va şi munci. De unde, dar, îi va veni povăţuitorului 
să nu voiască să se facă ucenicul lui cucernic şi bun? Şi într-alt 
chip este nefolositoare dascălului răutatea ucenicului. Căci 
fiindcă au ales amândoi a vieţui împreună unul cu altul, de orice 
răutate se va împărtăşi ucenicul, din roadele acesteia întâi dă 
dascălului. Precum din cele ce se târăsc cele otrăvitoare, mai 
întâi în cei ce le încălzesc slobod otrava. încât este dinspre toate 
părţile arătat, şi din firea lucrurilor, şi din folosul povăţuitorului, 
că se va ruga, şi în tot chipul se va sili ca ucenicul lui să se facă 
blând şi cucernic. Că de ar fi fost îndemnător al răutăţii şi al 
vicleşugului, negreşit la acest sfârşit s-ar fi silit să aducă pe cei 
ce se închipuiesc de dânsul. Iar dacă este învăţător al faptei bune 
şi al dreptăţii, nu ar fi voit, socotesc, să iasă sfârşitul potrivnic 
sârguinţelor sale pentru ucenicul său. Toată pricinuirea dar 
binecuvântată s-a ridicat de la cel ce voieşte a se despărţi de 
duhovniceasca adunare. Şi pricină de o astfel de socoteală i s-a 
arătat că este neînfrânarea patimilor şi lenevirea cea către 
osteneli, şi putrejunea şi nestatornicia judecăţii. Că nu a auzit 
acesta de la proorocul David că (1) «fericiţi cei ce păzesc 
judecata» - cei ce păzesc, nu cei ce strică. (2) Aceştia sunt cei 
asemănaţi cu nebunii care pe nisip, adică pe nestatornicia 
socotelii, au pus temelia duhovniceştii zidiri, pe care puţine 
picături de ispite, şi mic pârâuţ al năpădirilor vicleanului, pe 
dedesubt trăgând-o, temelia a surpat-o şi a risipit-o. 

Pentru ascultare mai deplin 
Cap 22 



Deci în ce chip se cuvine cel ce odată s-a unit cu 
duhovniceasca adunare să păzească unirea nedezlegată, după cât 
este cu putinţă, am arătat mai înainte. Iar acum iarăşi cuvântul 
cel pentru ascultare să-1 lămurim. Şi fiindcă mai înainte prin 
scurte cuvinte l-am povestit, acum mai desăvârşit să-1 
descoperim şi să arătăm câtă supunere cere cuvântul cel cu de- 
amănuntul de la călugări către cel mai mare. Că din însăşi Sfânta 
Scriptură mă voi ispiti să descopăr măsura ei. Pavel apostolul 
către Romani scriind, porunceşte (3) ca tuturor stăpânirilor celor 
mai înalte să se supună - stăpânirilor celor lumeşti, nu celor 
duhovniceşti. Şi aceasta din cele ce se aduc precum pe urmă a 
arătat, zicând pentru dajdii, şi dijmă, şi hotărăşte ca cel ce se 
împotriveşte măcar cât de puţin stăpânirii, lui Dumnezeu se 
împotriveşte. Dacă dar stăpânitorilor lumii acesteia, care au luat 
stăpânirea după lege omenească, atâta supunere de la cei bine 
credincioşi Dumnezeiasca Lege le-a dat, şi mai vârtos că atunci 
în păgânătate trăiau aceia, câtă supunere este dator călugărul a 
aduce celui ce s-a pus de la Dumnezeu stăpânitor, şi de la legile 
Lui a luat stăpânire? Şi cum nu se va împotrivi aşezământului lui 
Dumnezeu cel ce împotriveşte povăţuitorului? Şi mai ales că şi 
arătat apostolul porunceşte, în toate să ne supunem 
povăţuitorilor celor duhovniceşti, că zice (1): «ascultaţi pe 
învăţătorii voştri şi vă supuneţi lor. Că aceia priveghează pentru 
sufletele voastre, ca cei ce vor da seamă, ca cu bucurie aceasta să 
facă, iar nu suspinând. Că nu este vouă de folos aceasta». Deci 
dacă a nu ne pleca desăvârşit nu ne este de folos, se cuvine a 
vâna noi ceea ce este mai de folos. Că a nu fi de folos, precum 
socotesc, aduce însemnare de mare pagubă şi căinţă şi 
îndreptare. 

Se cuvine, dar, să râvnim mai vârtos supunerii sfinţilor, 
care către Dumnezeu au arătat-o, de voim ca pildă din destul la 
pricina aceasta să avem şi bine să lucrăm ascultarea. Şi nimeni 



să nu mă socotească pe mine că vrând să întăresc supunerea cea 
către povăţuitori, prea peste măsură aduc pildele, şi cu ascultarea 
cea către Dumnezeu îndrăznesc cu obrăznicie să asemăn 
supunerea cea către oameni. Că nu de la sinemi pornit fiind, ci 
din înseşi Dumnezeieştile Scripturi această însemnare am făcut- 
o. Că ia seama ce zice Domnul în Evanghelie, legiuind 
ascultarea cea către robii săi: (2) «Cel că vă primeşte pe voi, pe 
Mine Mă primeşte». Şi iarăşi, într-alt loc: (3) «Cel ce vă ascultă 
pe voi, pe Mine Mă ascultă, şi cel ce se leapădă de voi, de Mine 
se leapădă». Iar cum că ceea ce apostolilor a zis, pentru toţi cei 
ce după dânşii erau să fie povăţuitori a legiuit-o, din multe şi 
fără de îndoială mărturii al Dumnezeieştilor Scripturi, şi din 
semne prea luminate se poate să arătăm, că şi noi 
Dumnezeieştilor legiuiri urmând am făcut cuvintele, zicând că ni 
se cuvine nouă a pune înainte pildă a ascultării celei către cei 
mai mari pe supunerea sfinţilor cea către Dumnezeu. Cum dar 
sfinţii au arătat Stăpânului supunerea? Vezi-mi pe Avraam, 
căruia i se porunceşte să lase casa, moşia, averea, agoniselile, 
rudeniile, prietenii, şi peste acestea să vâneze cele împotriva 
acestora, ţara cea străină, necunoştina cu nimeni, rătăcirea, 
sărăcia, fricile, primejdiile, şi câte greutăţi urmează celor ce sunt 
în străinătate; şi fără zăbavă ascultă, şi lasă îndestularea cea de 
acasă şi odihna, şi alege în locul ei chinuirea şi rătăcirea cea în 
ţară străină. 

Vezi călugăr prea adevărat, şi trecător cu vederea de toată 
îndestularea cea lumească pentru Dumnezeu? Dar să adăugăm 
cele de aici înainte: vine la Palestina, la locul cel de Dumnezeu 
arătat spre nemernicie, şi fiindcă foamete a cuprins ţara aceea, la 
Egipt se mută, şi acolo după ce i s-a luat femeia, nimic nu se 
împuţinează la suflet, nici iconomiilor lui Dumnezeu nu impută 
că în locul supunerii acest fel de răsplătiri primeşte, ci cu 
blândeţe şi aceasta a răbdat-o, care este o nedreptate mai grea 
decât toate nedreptăţile, şi care i s-au făcut nu o dată, ci a doua 



oară de împăratul Gherarilor. Că după ce a judecat şi a hotărât o 
dată să asculte pe Dumnezeu nu lua seama ce iconomiseşte 
Dumnezeu pentru dânsul, ci cum va duce el ascultarea prea 
desăvârşită şi neprihănită. Pentru aceasta şi mai pe urmă ia 
adevărat fiu pe Isaac, plată şi dar pentru rugăciunea şi credinţa 
cea îndelungată. Dar când îl vedea pe dânsul că păşeşte înainte 
spre floarea vârstei şi nădejdi bune dă părinţilor de diadohie şi 
rămânerea mai pe urmă a neamului, atunci după atâtea nădejdi i 
se porunceşte de Dumnezeu să-1 suie pe dânsul într-un munte 
înalt şi să-1 jertfească Celui ce i 1-a dat. Şi primind acest aspru 
glas şi înfricoşată slujbă, şi pe cea mai tare decât firea nu 
poruncă numai, ci şi auzire, cum cu blândeţe a suferit, cum nu 
şi-a ieşit din minte, cum nu a căzut cu sufletul, ci ca şi cum ar fi 
vrut să jertfească un miel, aşa cu socoteală liniştită şi 
netulburată, jugul ascultării punându-şi-1 asupră-i, mergea 
împreună cu copilul să împlinească ceea ce i se poruncise, nimic, 
nici întru aceasta neiscodind judecat lui Dumnezeu, nici 
imputând, ci la ceea ce era a sa luând seama, cum adică în nimic 
să nu slăbească ascultarea, aşa cu adevărat şi cunună strălucită a 
luat, punându-se în lume stâlp al credinţei şi al ascultării. Era cu 
putinţă încă supunerea şi a celorlalţi sfinţi, care au strălucit în 
istoria cea veche, să o povestim, spre învăţătura ascultării celei 
fără de îndoială a călugărilor. Dar ca să nu facem lung cuvântul, 
pe fiecare din cei ce vor să se înveţe la ascultarea Sfintelor 
Scripturi trimiţându-1, noi spre ucenicii Mântuitorului cuvântul îl 
vom întoarce, arătând cum ascultau şi cum se supuneau. Le zicea 
lor Iisus încă la început când erau de curând ucenici şi 
nădăjduiau că numaidecât va împăraţi Stăpânul, şi socoteau că şi 
ei nimic nu se vor trudi, nici nu se vor primejdui, nici nu se vor 
osteni, ci împreună vor împăraţi cu Hristos, şi de slava şi slujba 
şi cinstea cea împărătească împreună vor fi părtaşi. Şi aceasta o 
arată adevărat Petru, stând împotriva lui Iisus când pentru a Sa 
patimă făcea cuvintele, că zice: «luându-L pe Dânsul Petru, a 



început a-I sta Lui împotrivă zicând (1): Milostiv fii Ţie, 
Doamne, nu va fi Ţie aceasta», şi arătând cu aceasta că nici cât 
de puţin ceva greu nu aştepta. Dar arată şi fiii lui Zevedei, 
fiindcă au adus la Domnul pe maica lor să-L roage pentru dânşii, 
ca să se cinstească cu şederea cea de-a dreapta şi cea de-a 
stânga. Că de nu ar fi socotit că acum îndată va să împărătească 
El, nu ar fi îndrăznit să ceară acest lucru, negândind ei de 
şederea Mântuitorului cea de-a dreapta Tatălui în ceruri. 

Ce, dar, le zicea lor, când aşteptau acestea şi nădăjduiau? 
(2) «Iată Eu vă trimit pe voi ca oile în mijlocul lupilor». Şi după 
ce au auzit un lucru atât de potrivnic nădejdii lor, nu au zis că 
„pentru alte nădejdi am venit la Tine şi cele împotriva celor 
nădăjduite ne porunceşti nouă; răsfâţare am aşteptat, şi la 
primejdii ne trimiţi; cinstiri am nădăjduit, şi necinstiri arunci în 
mijloc; împărăţie am aşteptat şi a ne goni şi a fi tuturor robi 
porunceşti". Nici una dintru acestea nu au zis, măcar că şi altele 
au auzit decât cele zise, mai multe şi mai grele, precum aceea:(3) 
«Vă vor da pe voi în necazuri, şi vă vor omorî pe voi, şi veţi fi 
urâţi de toate neamurile pentru numele Meu». (4) «Şi înaintea 
domnilor şi a împăraţilor veţi fi aduşi pentru Mine». Acestea dar 
toate după ce fără de nădejde le-au auzit, plecându-şi grumazul 
minţii s-au supus sub jug, şi gata spre primejdii, spre nevoi, spre 
batjocuri, spre împroşcări cu pietre, spre bătăi cu toiege, spre 
necinstiri, spre cruci, spre feluri de feluri de morţi au purces, şi 
cu atâta osârdie acestea le-au răbdat, încât se bucurau ei, şi 
prăznuiau luminat când s-ar fi învrednicit să se împărtăşească cu 
patimile lui Hristos. (1) Că zice: «se bucurau că s-au învrednicit 
pentru numele Lui să se necinstească». Această supunere se cere 
de la cel după Dumnezeu călugăr să aducă celui mai mare. Că 
Hristos ucenici a ales dând chip oamenilor această viaţă, precum 
am zis mai sus, să râvnească. Că povăţuitorul, nimic altceva nu 
este decât cel ce ţine faţa Mântuitorului şi s-a făcut mijlocitor 
între Dumnezeu şi între oameni şi cu sfinţenie lucrează lui 



Dumnezeu mântuirea celor ce i se supun lui. Şi aceasta de la 
însuşi Hristos ne învăţăm, fiindcă pe Petru 1-a pus păstor după 
Sineşi al Bisericii Sale. (2) Că zice «Petre, Mă iubeşti mai mult 
decât aceştia? Păstoreşte oile Mele». Şi tuturor încă păstorilor şi 
dascălilor celor de aici înainte întocmai stăpânire le-a dat. Şi 
semn al lucrului acestuia este că toţi leagă asemenea şi dezleagă 
ca Acela. Precum dar oile se supun păstorului, într-acolo 
abătându-se încotro păstorul le mână, aşa se cuvine călugării cei 
după Dumnezeu să se supună povăţuitorilor, neiscodind 
poruncile, când sunt curate de păcat, ci cele poruncite cu toată 
osârdia şi silinţa împlinind. Că precum teslarul sau zidarul, pe 
fiecare din uneltele meşteşugului o unelteşte după a sa voie şi nu 
va putea zice unealta că nu va împlini trebuinţa spre care 
meşterul o poartă, ci se supună mâinii celui ce o poartă, aşa se 
cuvine călugărul să fie de trebuinţă spre împlinirea zidirii celei 
duhovniceşti, ca o unealtă meşterului. în toate să se supună, care 
va judeca povăţuitorul, că este bine să slujească el, ca nu cumva 
să vatăme săvârşirea lucrului cel duhovnicesc, neaducând 
împreună cu ceilalţi pe a sa trebuinţă. Şi precum unealta nu eişi 
îşi alege ceea ce va fi de trebuinţă de a lucra spre împlinirea 
meşteşugului, aşa şi călugărul se cuvine nu luişi a-şi alege 
lucrurile, ci a lăsa la priceperea şi rânduiala meşterului 
închipuirea cea pentru sineşi. Că ştie cel ce cu pricepere 
povăţuieşte să cerceteze cu de-amănuntul pe ale fiecăruia, şi 
năravurile, şi patimile, şi pornirile cele sufleteşti, şi după acestea 
şi rânduiala cea de la sineşi pentru fiecare să o potrivească. 
Pentru aceasta se cuvine nicidecum a nu se împotrivi 
aşezământurilor lui, ci a fi încredinţat, că a se cunoaşte pe sineşi 
şi a se vindeca este mai greu decât toate. Căci este lipită de firea 
oamenilor iubirea de sineşi, şi fură judecata adevărului de la 
fiecare prin împătimirea cea către sine. Iar a se cunoaşte de altul 
şi a se vindeca, este lesne. Fiindcă patima iubirii de sineşi la cei 
ce judecă pe alţii nu face supărare chibzuirii celei adevărate. Că 



această unire în adunarea călugărească fiind aşezată, cu lesnire şi 
pacea între dânşii va petrece, şi mântuirea cu dragoste şi învoire 
a tuturor se va isprăvi. 



Cum că şi cele proaste lucruri se cuvine călugărul să le 
primească cu multă osârdie 

Cap 23 

Se cade însă călugărul şi cele mai proaste lucruri cu multă 
silinţă şi osârdie să le primească a le face, ştiind că tot lucrul 
care se face pentru Dumnezeu, nu este mic, ci mare, şi 
duhovnicesc, şi de ceruri vrednic, şi ne trage nouă plăţile cele de 
acolo. Deci măcar după dobitoacele cele ce poartă povară pentru 
trebuinţele cele de obşte, de va fi trebuinţă a merge, nu se cuvine 
a se împotrivi, punând în minte pe apostoli, cum cu osârdie au 
ascultat pe Domnul când le-a poruncit să aducă mânzul, şi 
socotind că şi aceia pentru care noi primim purtarea de grijă a 
dobitoacelor, fraţi ai Mântuitorului sunt, şi dragostea şi silinţa 
cea către aceştia se aduce către Domnul, care a zis: (1) «încât aţi 
făcut unuia dintru aceşti fraţi ai Mei mai mici, Mie aţi făcut». Iar 
dacă pe cele ale celor prea mici le face ale Sale, cu mult mai 
mult pe ale celor aleşi le va face ale Sale, numai să nu 
socotească slujba pricină de nebăgare de seamă, ci cu toată 
trezvirea pe sineşi să se păzească, ca şi luişi şi celor ce îl 
întâlnesc să se facă folos. Iar dacă ceva din lucrurile cele mai 
proaste va fi trebuinţă să lucreze, trebuie a şti că şi Mântuitorul a 
slujit ucenicilor, şi cele proaste din lucruri nu a socotit cu 
nevrednicie a le face, şi mare lucru este omului să se facă lui 
Dumnezeu următor, fiindcă prin aceste smerite se suie la 
înălţimea urmării aceleia. Şi cine va putea şi zice de aici smerite 
pe acelea de a căror lucrare s-a atins Dumnezeu? 



Cum că nu se cuvine călugărul a căuta cinsti şi dregătorii 

Cap 24 

Iar cinsti nici într-un chip nu se cade călugărul să caute. Că 
dacă aici caută răsplătire ostenelilor şi isprăvilor, ticălos este 
pentru răsplătire, fiindcă pentru cele vremelnice se păgubeşte de 
cele veşnice. Iar de a ales aici să se lupte, iar în cer să ia 
cununile, are datorie nu numai a nu căuta cinsti, ci şi când se dau 
a se lepăda de ele şi a le împinge de la sineşi, ca nu cinstea cea 
de aici scădere slavei celei de acolo să se facă. Că această viaţă 
de acum toată este a lucrurilor şi a luptelor, iar cea viitoare este a 
cununilor şi a răsplătirilor, precum Marele Pavel, vrând să 
săvârşească viaţa aceasta de aici şi la cele de acolo să se mute, 
zice: (2) «Lupta cea bună m-am luptat, călătoria am săvârşit, 
credinţa am păzit; de aici gătită îmi este mie cununa dreptăţii, pe 
care îmi va da mie Domnul, nu aici, ci în ziua aceea, dreptul 
Judecător». Şi iarăşi Mântuitorul zice: (3) «In lumea aceasta 
scârbe veţi avea». Şi iarăşi, acelaşi apostol: (4) «Prin multe 
necazuri ni se cade nouă să intrăm întru împărăţia cerurilor». De 
voieşti dar să împărăteşti în veacul cel viitor, aici nu căuta nici 
odihnă, nici cinste, ci măcar deşi te necăjeşti acum pentru 
Cuvântul, adică al adevărului, să ştii că vei împăraţi mai pe 
urmă. Că pentru necazul acesta de aici ce se face pentru bine, 
această plată s-a hotărât. Iar de nu pătimeşti necaz, să nu aştepţi 
cununile cele de acolo, fiindcă aici n-ai făcut luptele şi ostenelile 
cele hotărâte pentru cununi. 

Cinsti dar nicidecum să nu caute călugărul, nici a se face 
mai mare peste ceilalţi (5) «că tot cel ce se înalţă pe sineşi se va 
smeri, iar cel se smereşte pe sineşi, se va înălţa». De se va înălţa 
pe sineşi călugărul, greu şi puternic are pe Cel ce îl smereşte şi 
Care poate până la iad a-1 pogorî. Iar de se va smeri pe sineşi, 
luminat şi prea mult se va înălţa. Fiindcă Dumnezeu după 



puterea sa înalţă pe cel ce se smereşte. Aşteaptă dar pe Cel ce 
bine înalţă, o, călugăre, şi nicidecum nu te împuţina cu sufletul 
spre acestea de acum. Că eşti luptător şi ostenitor al lui Hristos, 
tocmit toată ziua să te osteneşti şi să rabzi toată arşiţa zilei. 
Pentru ce până încă nu ai împlinit măsura zilei vânezi odihna? 
Aşteaptă seara, care este hotarul vieţii acesteia de aici, ca venind 
stăpânul casei să îţi numere plăţile. Că după ce s-a făcut seară, a 
zis domnul viei ispravnicului său: (7) «Cheamă pe lucrători şi le 
dă lor plata», nu la amiază zi, nici la începutul năimirii. Aşteaptă 
dar hotarul vieţii, şi atunci vei lua plăţile după vrednicie. Iar 
acum primeşte locul cel de pe urmă, ca atunci să iei pe cel dintâi. 



Pentru netrufia şi prostimea bucatelor 
Cap 25 

Iar deosebire de bucate nicidecum nu se cade călugărul să 
caute, nici prin prefacere, ca şi cum de înfrânare, schimbare de 
mâncări. Că aceasta este surpare a rânduielii celei bune a obştii, 
şi pricină de sminteli şi de „vai" moştenitor se face cel ce în 
adunare călugărească acest de pricini de tulburare dă. Ci măcar 
această merinda păstrămăluită 4 , care Sfinţii Părinţi au judecat să 



Şi este această bucăţică păstrămăluită şi uscată ca pastrama, sau batojită, 
adică sau ca batogul, după cum unii socotesc, seu; iar după cum alţii, slănină 
de porc uscată, pe care chinoviile cele din Pont după paradosis al Sfinţilor 
Părinţi în loc de altă îndulcire o puneau în bucate. Iar din călugării cei iubitori 
de slavă şi iubitori de dulceţuri, ca şi cum ca de carne, ca jidovii ferindu-se de 
aceasta, căutau cele mai cinstite şi mai bune îndulciri şi mâncări, precum 
peşte şi unt şi altele. însă această bucăţică punându-se într-o mulţime de 
zeamă sau de legume, face două bunătăţi: una că de la călugării cei 
disidemoni şi care se feresc de carne nu pentru înfrânare, ci ca jidovii de 
carnea de porc, le ridică disidemonia şi socoteala cea greşită; iar alta că de la 
cei mândri şi care se fălesc pentru nemâncarea cărnii, le surpă mândria cea 
deşartă. 



se pună în bucate prea mică în loc de altă îndulcire, unită cu 
cealaltă mâncare de apă sau de verdeţuri de va fi, să nu se lepede 
de ea cu pricinuire că acum de evlavie din voia sa şi plină de 
mărirea deşartă, ca de carne, şi să caute cele mai cinstite şi mai 
bune mâncări, ci cu zeama bucăţelii celei prea mici pâinea fără 
de luare de seamă muind-o, s-o mănânce cu toată mulţumirea. 
Că acea prea mică bucăţică întru atâta mulţime de apă sau de 
mâncare, de se va întâmpla, de legume, punându-se nu este 
prihănire de desfătare, ci înfrânare cu adevărat a călugărilor, 
prea subţire şi aspră. Trebuie dar unora ca acestora a nu le lua 
seama nevoitorul cuvioşiei. Că nu ne depărtăm de unele ca 
acestea după obiceiul jidovilor, ci de îmbuibarea desfătării 
fugind. 



Cum că pe cel ce priveşte spre desăvârşire nimic nu va putea 

să-1 vatăme ieşirea afară 

Cap 26 

Dar de va zice călugărul că se vatămă de ieşirile afară sau 
de călătoriile cele ce se fac pentru trebuinţe de nevoie ale obştii, 
şi pentru aceasta se va lăsa de ieşirea afară, unul ca acesta încă 
nu a înţeles subţirătatea ascultării, nici nu a priceput că această 
ispravă de acest fel de moloşituri nu se săvârşeşte. Vază, dar, 
pildele sfinţilor, cum ascultarea au săvârşit-o, la nici una din 
poruncile cele atâta de cu anevoie săvârşite nicicât de puţin 
grăind împotrivă sau punându-se împotrivă, şi să se înveţe 
ascultarea cea desăvârşită. Iar dacă cineva şi cu adevărat se va 
vătăma, să se roage frăţimii ca să se roage lui Dumnezeu pentru 
dânsul. Dar şi el să ceară de la Dumnezeu cu nădejde neîndoită 
ca să se facă vas lucrător şi de bună treabă în toate, şi în isprăvile 
cele duhovniceşti, şi în slujbele cele trupeşti, spre lucrurile cele 
bune. Şi negreşit Cel ce primeşte osârdiile celor ce caută binele, 



va da puterea. Fiindcă El a îndemnat spre cerere şi a zis: (1) 
«Cereţi şi se va da vouă; căutaţi şi veţi afla; bateţi şi se va 
deschide vouă. Că tot cel ce cere ia; şi cel ce caută află; şi celui 
ce bate i sa va deschide». Şi iarăşi într-alt loc: (2) «Iar de este 
vreunul din voi lipsit de înţelepciune, să ceară de la Dumnezeu, 
care dă tuturor din destul şi nu înfruntează, şi i se va da lui. Să 
ceară însă cu credinţă, nimic îndoindu-se». Şi pentru toate, mai 
în scurt, pentru care mintea va şchiopăta întru ascultarea cea 
desăvârşită sau satana va împiedica tâmpind şi zăticnind osârdia, 
acest ajutor întrebuinţându-1, să ne rugăm lui Dumnezeu, şi să 
cerem să ni se dea înlesnire a isprăvilor, şi să se pironească 
cărnurile noastre cu frica lui Dumnezeu şi nerăspândită să ni se 
facă nouă mintea, nicidecum biruindu-se de poftele şi de 
dulceţile cele trupeşti. Că în vremea răspândirii minţii poftele 
cele lumeşti răsărind în suflet, feluri de feluri de tulburări 
lucrează în gânduri, şi pregetători ne fac spre lucrurile cele bune. 
Să nu ne lepădăm, dar, de a aduce fiecare ajutorul său la 
trebuinţele cele de obşte şi de nevoie ale trupului, ci să ne rugăm 
lui Dumnezeu să luăm de la Dânsul puterea ajutorului. Că de se 
vor lepăda toţi după urmarea celor dintâi, cine va împlini 
trebuinţele? Şi mai vârtos că şi din pildă este cu putinţă să ne 
învăţăm noi aceasta. Că ostaşul cel rânduit acum în vreo ceată nu 
se ispiteşte pe cei din ceată să-i întoarcă spre a sa deprindere, ci 
el spre deprinderea şi obiceiul cetei se preface. Trebuie dar şi cel 
rânduit în adunarea cea duhovnicească, nu pe aceia să voiască a- 
i trage spre al său nărav, ci pe al său nărav a-1 asemăna cu 
obiceiurile şi deprinderile celor ce sunt în adunare. 



Cum că nu se cade călugărul să aibă îndeletniciri osebite ale 

sale 
Cap 27 



Dar stăpânire peste sine nici un minut de vreme nu poate 
să aibă călugărul ca să zăbovească în treburile sale. Că nici 
unealta fără meşter nu va putea să se mişte, nici vreun mădular 
nu va putea măcar în cât de puţină vreme să se despartă de tot 
trupul cel întreg, sau să se mişte fără de voia meşterului celui din 
lăuntru, şi mai mare peste tot trupul. Nici călugărul fără de voia 
celui mai mare, nu are loc să facă sau să lucreze ceva. Iar de va 
zice că pentru slăbiciunea trupului nu poate să facă poruncile, 
atunci cercarea slăbiciunii sale o va lăsa la judecata celui mai 
mare. Afară de acesta, şi cuvântul Scripturii de îl va socoti, se va 
îndemna pe sineşi spre împlinirea celor ce i se poruncesc, auzind 
Scriptura zicând: (1) «încă nu aţi stătut până la sânge împotriva 
păcatului luptându-vă». Şi iarăşi în alt loc: «Pentru aceasta 
mâinile cele slăbite şi genunchile cele slăbănoage vi le 
îndreptaţi». 



Cum că se cuvine cel mai mare cu părintească dragoste să 

iconomisească cele ale ascultătorilor 

Cap 28 

Dar însuşi cel mai mare, ca un părinte pentru fiii cei 
adevăraţi purtând grijă, va cerceta trebuinţa fiecărui frate, şi va 
aduce, după cât este cu putinţă, vindecarea şi purtarea de grijă 
cea cuviincioasă; şi mădularul, care într-adevăr este slab, ori 
sufleteşte, ori trupeşte, cu dragoste şi cu voire de bine, 
cuviincioasă părintelui îl va purta. 



Cum că nu se cade să se facă în adunarea cea călugărească 

tovărăşii de doi sau de trei fraţi 

Cap 29 



însă dragostea cea între sineşi se cade să o aibă fraţii unii 
către alţii, dar să nu facă oarecare tovărăşii, doi sau trei 
adunându-se la un loc. Că nu este dragoste acesta, ci 
împerechere, şi despărţire şi vinuire a răutăţii celor ce s-au 
adunat. Că de ar fi iubit unii ca aceştia buna rânduială a obştii, 
de obşte ar fi avut către toţi şi deopotrivă dragostea. Iar dacă 
tăinuindu-se de ceilalţi, şi deosebindu-se pe sineşi, adunare în 
adunare se fac, rea este adunarea unei prietenii de acest fel, şi un 
lucru schimbat afară de cel de obşte pe unii ca aceştia îi adună, 
care este scornire, afară de cea obişnuită bună rânduială. Trebuie 
dar nici acest fel de tovărăşii a nu le lăsa să fie în adunări, nici 
pentru paza dragostei să vie în însoţirea unui frate care va să 
viclenească şi să strice legile bunei rânduieli a obştii, ci până 
rămân toţi în bine, să fie a fiecăruia însoţire şi unire cu toţi. Iar 
dacă cineva vrând a se împotrivi aşezării celei obişnuite pe 
fratele împreună îl trage după sineşi, acesta întâi de cel sănătos, 
ca un bolnav la socoteli, în taină să se sfătuiască. Iar de nu va voi 
deosebi a se tămădui, să se ia împreună cu acela şi alţi fraţi, cei 
mai pricepuţi spre tămăduirea lui, după cum zice Sfânta 
Evanghelie: (2) «Iar de nu te va asculta pe tine, ia împreună cu 
sineţi încă unul sau doi». Iar de nu se va pleca nici acestora, 
celui mai mare boala sufletului lui să se facă cunoscută. Iar dacă 
nici pe cel mai mare nu-1 va suferi, ca un păgân şi vameş să fie 
socotit, şi ca o oaie stăpânită de stricăciune, din turmă să se 
oprească, ca nu şi pe ceilalţi să-i umple de boală. Iar de nu va fi 
nimeni care să se vatăme de pilda cea rea, atunci numai va avea 
loc şi după cele zise îndelunga răbdare cea pentru dânsul, cu 
nădejdea de îndreptare. Iar îndelungă răbdare zic cea pentru ca 
să nu-1 taie din turmă, nu pentru ca să nu-1 sfătuiască şi să-1 certe 
cu certările cele după lege. 



Cum că nu se cade călugărul să caute alegere de 

îmbrăcăminte sau de încălţăminte 

Cap 30 

Iar din îmbrăcăminte sau din încălţăminte nu cele ales să le 
căutăm, ci să alegem cele mai proaste, ca şi întru aceasta să 
arătăm smerita cugetare, iar să nu tragem asupră-ne părere de 
împodobitori, şi de iubitori de sine, şi de neiubitori de fraţi. Că 
cel ce pofteşte cinstea cea dintâi, de dragoste şi de smerită 
cugetare este departe. 



Că se cuvine ca cel mai mare după măsura puterii trupului 
să hotărască poruncile, şi pentru cei ce îşi ascund puterea lor 

Cap 31 

Cel mai mare însă se cuvine să ia seama, ca nu mai mari 
decât puterea trupului făcând poruncile, spre răspundere 
împotrivă să zădărască pe cel ce nu poate. Ci ca un părinte 
tuturor asemenea de binevoitor şi adevărat, pe puterile trupului 
fiecăruia să le ia seama, şi aşa să împartă şi să dea poruncile. 
Osândă însă prea mare vor avea cei ce tăgăduiesc puterea 
trupului lor cea dată de la Dumnezeu, şi se poartă fără de ruşine 
împotriva celor mai mari, şi la ce li se porunceşte nu se supun. 
Că dacă celui mai mare primejdie mare şi nesuferită îi aduce 
aceea, adică de va ascunde talantul cuvântului şi de nu va vesti 
mai înainte fiecăruia sabia ce vine pentru păcat, cu mult mai 
vârtos va aduce primejdie celui ce ia de la Dumnezeu putere a 
trupului spre folosul obştii şi pe aceasta o face nelucrătoare şi o 
ascunde. 



Cum că nu se cuvine a se mâhni fraţii când cei mai slabi se 
învrednicesc de cruţare şi milostivire 

Cap 32 

Fraţii însă să nu se mâhnească, şi să le pară rău, când cel 
mai mare va da celor mai slabi slujbele cele potrivite lor, şi-i va 
învrednici pe dânşii de milostivire, aşa cerând trebuinţa. Ci celor 
mai tari ca de nişte mădulare mai slabe să le fie milă de cei ce au 
trebuinţă de milostivire, şi cu aceasta să plinească dragostea cea 
duhovnicească. Că nici piciorul în trup, nu se va scula asupra 
mâinii, sau şi pe dânsa o va sili la a sa slujbă. Nici mâna toată nu 
v-a pune greutatea lucrării sale pe degetul cel mai mic, ci fiecare 
din mădulare, puterea care au luat-o de la fire, aceasta o 
lucrează, purtând pe cele mai slabe. Această rânduială de se va 
păzi în adunarea cea duhovnicească, se va arăta, (1)« căci cu 
adevărat suntem trup al lui Hristos, şi mădulare din parte», 
legătura împreunării şi unirea cea fără împerechere a unora către 
alţii totdeauna păzindu-o. 

Că nu se cade cei mai mari să dea îndrăzneală călugărilor 
celor ce fug din adunarea lor, sau pe aceştia la însoţirea vieţii 

să-i primească 
Cap 33 

Trebuie însă şi cei mai mari peste adunările cele 
duhovniceşti, fiindcă îi deprind la dragostea cea către dânşii a 
unora către alţii, şi au făcut a sa purtare de grijă a lor ce trebuie 
să aibă între dânşii unii pentru alţii, să nu surpe osârdiile lor cu a 
unora pe a altora, nici să primească pe fraţii cei ce se duc şi cei 
ce vin aşa prost şi fără de cercare. Că această este o tulbureală 
desăvârşită, şi risipire, şi a lucrului celui duhovnicesc stricare. 
Că cei mai pricepuţi din fraţi, de frica lui Dumnezeu fiind ţinuţi, 
cu întărire petrec în lucrul cel bun, iar cei mai leneşi şi mai 



trândavi, şi de sfiala cea către oameni , şi de nevoia ce le atârnă 
asupra de la oameni, se povăţuiesc spre bine şi se îndreptează. 
Dacă dar cel mai leneş va vedea că este slobod lui, neoprit să 
fugă de ostenelile cele din adunare, care o dată a ales, şi să se 
mute la altă şedere, şi să vieţuiască fără de pază şi desfrânat, 
lesne se va rupe de frăţime, şi pierzării lui vinovat va fi cel ce 
lesne îl primeşte. Şi răul acesta păşind înainte, de multe ori şi pe 
cei ce bine călătoresc îi abate din calea cea dreaptă şi cu 
rânduială, şi pierzarea tuturor peste cel ce dă pricinile 
alunecărilor se grămădi. Deci ca nu acesta să se facă, pe fraţii ce 
au fugit sau să-i sfătuim şi să-i întoarcem de unde au ieşit, sau de 
nu ni se pleacă nouă, să ne ferim, şi să ne întoarcem despre 
dânşii, şi de întâlnirea lor să ne lepădăm, şi fraţilor tuturor acesta 
să le poruncim, ca sau măcar însuşi aceia înţelepţindu-se prin 
acest fel de întoarcere a noastră despre dânşii să vină iarăşi la 
staulul lor, şi sub povăţuirea celui ales lor păstor să se 
păstorească; sau dacă aceia vor rămâne întru lepădarea de 
duhovniceasca însoţire, ceilalţi măcar după ce vor vedea cum s- 
au făcut de urâţi, să se înţelepţească prin pilda acesta, şi să fugă 
de urmare, ca să scape de ruşine. 

Iar cum că acestea nu sunt vorbe ale mele, ci arătate 
cuvinte ale Duhului, înseşi graiurile lui Pavel le voi pune de faţă, 
prin care pe cei ce vieţuiesc desfrânat i-a pedepsit, dimpreună cu 
alţii şi pe beţivi şi pe ocărâtori sub certări punându-i. (1) « Că 
dacă vreun frate este curvar, zice, sau ocărâtor, sau beţiv, cu 
unul ca acesta nici să nu mâncaţi împreună. » Şi iarăşi în alt loc 
pentru ceia ce nimic nu lucrează, ci umblă iscodind, zice: (2) « 
Pe acesta însemnaţi-1 şi nu vă amestecaţi cu dânsul. » Iar cum că 
cel ce smulge tocmelile ce le-a făcut înaintea Duhului, 
îndrăzneşte cele mai rele decât ocărâtorii, şi decât beţivii, şi 
decât cei ce petrec în şederea fără de lucru, fiecăruia este arătat. 
Drept aceea, cu urmare porunceşte cuvântul pe cei ce strică buna 
rânduială cea duhovnicească să-i dăm în lături, şi să-i oprim de 



vorba celor ce păzesc pe acea bună rânduială. Iar atunci numai 
se cuvine a rămâne despărţirea fratelui fără de certare când cu 
judecata celui mai mare pentru vreo iconomie oarecare se face. 



Cum că nu se cade călugărul cel ce petrece în adunare, să 
aibă ceva deosebi din cele materialnice 

Cap. 34 

Insă trebuie călugărul cel ce a ales însoţirea cea mai sus 
zisă, de toată agoniseala cea osebită a celor materialnice să fie 
slobod. Că de nu face aceasta, întâi însoţirea cea adevărată a 
stricat-o cu agoniseala cea osebită, apoi încă şi semne mari de 
necredinţă a arătat asupra sa, ca omul ce nu crede în Dumnezeu, 
că pe cei adunaţi în numele Lui îi v-a hrăni, şi n-a auzit de la 
proorocul David zicând: (3) «Mai tânăr am fost, şi am îmbătrânit 
şi nu am văzut pe dreptul părăsit, nici sămânţa lui cerând pâini» , 
pâini sau cele înţelegătoare ale priceperii, sau cele simţite, cu 
care trupul se hrăneşte. (4) Că dacă sunt doi sau trei adunaţi 
pentru numele lui Hristos, în mijlocul lor este, cu mult mai mult 
unde este mult mai multă adunare, şi mai de mulţi oameni. Deci 
sau nimic nu va lipsi din cele de nevoie, fiind Hristos de faţă cu 
noi (că nici israelitenilor în pustie nu li s-a făcut lipsă de cele de 
trebuinţă). Sau de va şi lipsi spre cercarea noastră, mai bine să 
avem lipsă şi să fim cu Hristos, decât fără de însoţirea Lui, cu 
toate cele din viaţă să fim bogaţi. Şi o acest fel de agoniseală nu 
numai până aici pune să stea vătămarea, ci mai departe o duce. 
Că cel ce s-a silit a avea ceva osebit, nimic alt, decât numai 
despărţire şi depărtare cugetă. Că cel ce nu priveşte spre aceasta, 
ce va mai şi agonisi? Ştiind că cu darul lui Hristos robii lui întru 
îndestularea tuturor celor de nevoie petrec de-a pururea. Arătat 
dar este unul ca acesta, că tăiere şi omorâre a sufletului său 
cugetă, şi pentru puţini bănişori îşi vinde mântuirea sa, şi (daţi- 



mi voie să îndrăznesc puţin) al doilea Iuda se face, de la furtişag 
începând. Că furtişag este agoniseala cea osebită, şi 
prăpăstuieşte în vânzare. Că vinde şi el pe Cuvântul Adevărului, 
precum acela pe Domnul. Căci când canonul vieţii opreşte, ca 
nici să ne despărţim de adunarea cu care ne-am împreunat, nici 
osebită oarecare agoniseală să agonisim, nici câtuşi de cât să 
facem ceva pe furiş, care să fie pildă rea celor ce petrec 
împreună, spre vătămarea fraţilor; apoi trecând cineva cu 
vederea frica lui Dumnezeu, şi legile Sfântului Duh, întâi 
ascundere (că ascundere este agoniseala cea osebită cu orice fel 
de chip şi orideunde). Apoi încă şi depărtare şi despărţire va 
pune în minte, cum nu a vândut pe Cuvântul Adevărului, şi al 
doilea s-a făcut, după cât i se poate lui vânzând adevărul. 
Trebuie dar cu tot chipul să fugim de a agonisi ceva deosebi, 
afară de cele se câştigă de obşte pentru toţi; şi să nu păzim 
mintea cu aceasta numai neîntinată, ci şi pe omul cel dinăuntru 
să-1 curăţim de toate întinăciunile, dinspre o parte de gândurile 
cele necurate şi rele, care tulbură locaşul cel din lăuntru al 
Duhului, iar dinspre altă parte de vicleşug, şi de făţărnicie, şi de 
zavistie, şi de sfadă, care smulg dragostea din rădăcină, şi pe 
Dumnezeu din sufletul unora ca acestora II gonesc. Că dacă 
Dumnezeu dragoste este, cel ce nu are dragoste, este lipsit de 
dumnezeiescul dar. 

Ci cu toată smerita cugetare, şi cu sfinţenie, şi cu gătirea 
cea spre faptele cele bune pe al său suflet fiecare păzindu-şi, la 
cele de aici să-şi încuie mintea socotind, ca nu în vremea aceasta 
de acum să greşească din vreuna din voile lui Dumnezeu, şi 
începerea petrecerii călugăreşti să o rupă. Că o acest fel de 
aşezare a sufletului, de toată răspândirea minţii ne va izbăvi pe 
noi, şi cu cucernicie şi cu socoteală întemeiată ne va face să 
urmăm tuturor bunătăţilor, aceasta mai întâi de toate întărind în 
suflet, că Dumnezeu este bun, şi pricinuitor de toate bunătăţile, 
iar de vreun rău nici într-un chip de nici unul, măcar de vom 



gusta noi spre trebuinţa îndreptării, mai iute vindecarea. Că 
doctor fiind Dumnezeu al sufletelor omeneşti, după măsura firii 
bolilor amestecă de ajuns puterea doctoriilor, curăţind răutate 
prea adâncă, când va fi trebuinţă de aceasta. Aceasta dar ştiind 
arătat, să mulţumim pururea măcar deşi mai usturăcioasă vom 
simţi tămăduirea, curăţindu-ne de nebăgările de seamă. Iar 
acesta, a suferi şi cercare prin ispite, este lucru a foarte puţini 
oameni, şi care sunt asemenea ca Avram. Şi acestea sunt, câte 
darul lui Dumnezeu smereniei minţii noastre a dat, spre 
îndemnarea voastră celor ce aţi iubit viaţa cea de obşte; decât 
care, precum cuvântul a arătat, şi cunoştinţa minţii noastre a 
priceput, nici mai strălucită, nici mai frumoasă, nici mai înaltă 
petrecere nu va putea să se afle între oameni. Dar fiindcă şi celor 
ce ţin viaţa cea singuratică, îndemnarea cea după putinţă le-am 
adus-o, dar unul şi acelaşi este scopul amândorura, ca să placă 
adică lui Hristos şi de un neam şi asemenea sunt învăţăturile cele 
pentru aceştia, pentru aceea să citim şi cuvântul acelora, că poate 
şi de acolo se va da cuvântului acestuia ceva de folos, care va 
putea să strălucească mai mult şi să împodobească petrecerea 
vieţii de obşte. 



